Cara Pilih Beras Yang Sihat Untuk Anak-anak, Berdiet Pun Boleh Kalau Tahu Ilmu Ni!

Nasi sememangnya adalah makanan ruji kita setiap hari. Boleh jadi gelisah rasanya kalau tak ambil nasi sehari. Cukup sehari sekali sudah memadai untuk kita. Pun begitu ada yang cuba mengehadkan lagi pengambilan nasi untuk berdiet.

Sebenarnya kalau hendak berdiet dengan nasi pun kena ilmu mengenai jenis-jenis beras. Sama seperti roti yang mempunyai Glycemic Index (GI), beras juga harus diperiksa kadar GI nya untuk memastikan kita sentiasa sihat makan nasi setiap hari.

BERAS YANG MANA BAGUS KALU NAK SIHAT?

Ramai yang bertanya ‘Kenapa banyak roti, mee, beras dan makanan yang tidak dilabel dengan Glycemic Index?’ Memang banyak yang belum lagi dilabel. Kita kena cari mencari inisiatif untuk mencari nilai GI untuk makanan tersebut.

Tapi hari ni saya nak kongsikan tentang beras. Saya faham dengan ‘nature’ kita di Malaysia yang sinonim dengan nasi. Jika anda perhatikan pada label beras yang dijual, memang banyak yang tiada label GI. Kalu semua dilabel, rasanya mungkin sales akan merudum. May be..hihi 🙂

Istimewa untuk anda semua, saya akan kongsikan nilai GI beberapa jenis beras yang biasa kita makan. Ingat untuk sihat, kita perlu pilih beras yang rendah GI.

Ingat skala yang saya kongsikan sebelum ni?

GI Tinggi : 70-100

GI Sederhana : 56 – 69

GI Rendah : 0 – 55

Jika nilai GI = 100, ini bermakna gula dalam darah akan meningkat sama seperti ‘pure glucose’ atau minum air gula. Tetapi jangan terperanjat kerana ada beberapa jenis makanan yang mempunyai nilai GI lebih tinggi dari gula! Tak percaya? Cuba lihat senarai yang saya berikan nanti.

Nak sihat? Mantra mudah yang saya selalu kongsikan : ‘Gula Meningkat, Insulin Meningkat dan Lemak akan Terperangkap!’. So kita kena jadi pengguna yang lebih bijak dalam memilih, mahal sikit tak apa, sebab kalu sakit nanti lagi mahal harganya!

Senarai dibawah adalah antara nilai yang saya perolehi dari data Glycemic Index dari University Of Sydney, Australia.

Beras Pulut : Glutinous rice, white, cooked in rice cooker (Bangkok, Thailand): GI 94

Beras Jasmine: Jasmine rice, white, cooked in rice cooker (Golden World Foods, Bangkok, Thailand): GI 109

Beras Hancur : Broken rice, white : GI 86

Beras Basmati : Basmati, white rice, boiled, (Product of Pakistan): GI 59

Beras Merah : Red Raw rice, Sri Lankan : GI 59

Beras Perang : Low GI Brown Long Grain rice, GI :54

Parboiled rice: GI 46

Cuba tengok apakah beras yang anda gunakan dirumah?

Saya personally bila ada clients yang mengatakan bahawa semua anak-anak mereka bulat (tidak terkecuali ibu dan ayah anak-anak tersebut..hihi), antara soalan yang saya akan tanya ialah ‘Beras apa yang anda sekeluarga makan?’

To my suprise, kebanyakkan keluarga ini mempunyai kegemaran yang sama iaitu memberi beras-beras yang sangat sedap, beras yang mereka import special dari negara jiran! haha.. Binggo!

Cuba lihat GI indeks bagi beras-beras tersebut. Kesannya lebih teruk dari minum air gula! No wonder gula dalam darah meningkat, insulin meningkat dan semuanya bulat!

Jom lakukan sedikit perubahan. Pilih beras dengan nilai yang lebih rendah untuk lebih slim dan lebih sihat. In shaa Allah.

Dr Malinda


” Kecil-Kecil Pandai ‘Jealous’, Tak Boleh Ada Adik Lagi Ni.” Ayah Pegang Baby Lain, Reaksi Anak Fasha Sandha Buat Ramai Terhibur!

Wajah comel Aisha Amaira sering menjadi tumpuan warga maya , sementelah Fasha dan suaminya Aidil sering memuat nak gambar mahupun video si kecil ini. Membuatkan ramai yang geram melihat telatahnya.

Terbaru Fasha Sandha telah berkongsi video keletah anaknya, baby Aisha dan seorang lagi bayi yang baru lahir menerusi video yang telah dimuat naik di laman Instagram miliknya.

Menurut kapsyen yang dimuat naik Fasha, anak perempuannya itu menunjukkan wajah kurang senang apabila ayahnya memegang baby lain.

Baby Aisha Amaira and baby Aaira
Kecik2 dah pandai jealous tengok ayah pegang baby kecik lain…
Nampak gayanya, tak boleh ada adik lagi 😂

Congratulations Syafiq and Atien for your beautiful and healthy newborn. Alhamdulillah sihat, takde demam kuning dan healthy baby, Syukur Alhamdulillah. Semoga membesar dengan sihat baby Aaira . We love you already…. bff Aisha

Meninjau komen peminat pelakon tersebut, rata-rata bersetuju dengan kata-kata Fasha.


“Seusia Mudamu, Pelbagai Kenangan Dikau Lalui.” Sempena Hari Lahir Anaknya, Titipan Ucapan Erra Fazira Buat Ramai Sebak!

Tiada yang membahagiakan seorang ibu selain dari melihat anak-anak membesar dengan sempurna. Setiap kali menjelang hari istimewa seperti hari lahir, baik ibu mahupun ayah pasti tidak akan lupa.

Demikian juga dengan primadona Filem Melayu, Erra Fazira apabila meraikan hari lahir anak perempuannya Engku Aleeysa yang ke 12 tahun.

Terbaru, Erra Fazira menerusi laman instagramya memuat naik video sambutan hari lahir buat anak kesayangannya itu. Walaupun sambutan hanya ala kadar dan sederhana namun menyentuh hati membaca kapsyen ibu ini.

Menerusi video tersebut, Engku Aleeysa dilihat terkejut dan malu-malu dengan ‘surprise’ yang dibuat oleh ibunya itu.

Selamat Hari Jadi Anakku..
Genap 12 tahun dikau dilahirkan.. Seusia mudamu, pelbagai kenangan yang dikau lalui.. Jadikan semua ini pengalaman istimewa buatmu ..

Mengimbas saat sakit melahirkan anaknya, akui Erra segalanya masih tetap segar dalam ingatannya.

Namun segala kesakitan tersebut terlerai tatkala melihat wajah si kecil buat pertama kali dulu. Malah, kehadiran Aleesya melengkapi hidupnya sebagai seorang wanita.

Masih segar dlm ingatan pertama kali dikau berada dalam dakapanku .. Gugur segala kesakitan dan kepayahan saat kita bertentang mata.. hadirmu menyempurnakan hidupku .. Ya Allah.. terima kasih diatas anugerahMu.. 🥲

Sayang yang tidak berpenghujung buatmu anakku..

– Mom

Dalam pada itu, Engku Emran turut menitipkan ucapan buat puteri kesayangannya itu.

Banyak mengajar Ayah tentang erti kehidupan

Aleesya sayang Ayah, you turned 12 today. I do not need to express my feelings and tell you how blessed i feel to be your father.

Aleesya banyak mengajar Ayah tentang erti kehidupan. You may not realise or understand this now but through you Allah SWT has sent HIS guiding light.

We have faced the highs and lows together certainty way more hits than misses. Ayah doakan Aleesya sokmo berjaya dalam hidup, menjadi hamba Allah SWT yang sokmo taat pada Nya dan dikurniakan ketenangan yang abadi. Ameen Ya Rabb.


Pilih Buku Bacaan Anak Perlu Betul, Barulah Anak Kekal Minat Membaca. Wanita Ini Kongsi Tip

Rupanya hendak membeli buku ada caranya,bukannya hanya melihat bahagian depan buku sahaja yang menarik tetapi beberapa kriteria yang harus diambil kira. Melalui perkongsian puan Maryam Thoraya Arifin menjelaskan bahawa pemilihan buku yang sesuai boleh menggalakan anak kekal minat membaca. Ikuti tip puan ini.

5 Tips pilih buku untuk anak 7 tahun dan ke bawah

Saya sering mendapat soalan, puan buku mana yang sesuai untuk anak saya? Dia umur sekian sekian. Ya, pemilihan buku yang sesuai adalah amat penting untuk mengekalkan minat membaca anak.

1. Minat
Anak umur 7 tahun ke bawah, usaha pupuk mjnat membaca adalah penting mendahului usaha pandai membaca.
.
2. Simple
Pilih buku yang mempunyai tulisan yang tak banyak sangat. Biasanya saya akan recommend buku ssbegini untuk anak 6 tahun ke bawah. Tulisan kalau 1, 2 baris sahaja..itu sangat seronok. Kalau adapun banyak baris, max 5,6 baris, pastikan kita yang bacakan dan kita simplify cerita.
.
3. Gambar yang mampu menceritakan
Ilustrasi buku TERAMAT penting untuk anak umur ini. Saya akan pilih buku yang mampu menceritakan melalui gambar. Mampu membantu anak memahami cerita. Anak umur ini, mereka boleh explore buku dengan menjiwai gambar . Pada waktu ini, peranan Kita adalah meraikan cerita yang anak faham dari gambar, memberi respon dan galakan pada anak. Kalau ilustrasi bagus, satu page buku, boleh jadi 30 minit perbualan tau.
.
4. Perbualan
Cerita dan gambar yang menarik, mampu membawa perbualan yang mengashikkan. Tidak perlu sebuah buku habis sekali baca. Ia boleh di sambung hari lain. Buku yang menarik dan mampu dipanjangkan kepada perbualan, berpotensi dibuka banyak kali dengan kupasan berbeza. Skill tambahan yang perlu adalah KESABARAN dan kasih sayang.
.
Enganging
Kita lebih kenal anak kita. Bantu mereka sama-sama cari buku mana yang engaging. Ia banyak berkait dengan jalan cerita. Jalan cerita yang engaging, akan membantu anak nak baca lagi dan lagi. Ia adalah makanan penting agar membaca bukan paksaan. Tetapi ia keseronokan yang boleh dipupuk, mungkin mengalahkan keseronokan menonton TV dan gajet.

Semoga info yang dikongsi oleh puan ini dimanfaat bersama.


“Kasihan Jurusolek Kena Ambil Masa Lama.”  Pernah Hilang Keyakinan Dek Kulit Berjerawat, Kini Wajah Aina Abdul Muncul Di Billboard!

Penyanyi terkenal Aina Abdul mendedahkan pernah melalui zaman sukar apabila berdepan masalah kulit wajah sejak zaman sekolah menengah lagi.

Malah disebabkan masalah jerawat ini juga menyebabkan proses untuk menyolek wajahnya perlu ambil masa lama.

Menurut pemilik nama sebenar, Nurul Aina Abdul Ghani, dia mengalami masalah kulit wajah berjerawat sehingga menyebabkan dirinya hilang keyakinan.

“Perkara saya alami ini iaitu ada jerawat sejak sekolah menengah lagi. Perkara lama dan panjang macam ini tak boleh jangka akan ada perubahan dalam masa singkat. Kalau pulih cepat, nanti akan ada pula masalah lain.

“Jadi, saya ok saja ambil masa panjang dan ikut langkah demi langkah. Dalam masa sama saya mendapatkan khidmat nasihat doktor.

“Disebabkan masalah kulit memang susah nak mekap. Apatah lagi boleh dikatakan hampir setiap hari saya menggunakan mekap.

“Kadang kasihan pada jurusolek yang terpaksa ambil masa lama. Jadi, apabila saya berjaya atasi masalah ini, saya nak didik pengguna atau mereka yang ada masalah sama macam saya untuk percaya yang setiap perkara itu perlu melalui proses,” katanya pada Harian Metro.

Dan kini siapa pun tidak menduga, penyanyi yang baru saja menang vokal terbaik di AJL 36 lalu teruja apabila wajahnya kini terpampang di papan iklan (bilboard) di beberapa lokasi di Malaysia.

Menurut Aina dia sangat teruja kerana dapat menyambung kolaborasi dengan Trulooks kerana dirima memang pengguna produk Truskin.

“Bagi saya produk ini bukan saja berkuaiti, malah pihak mereka juga sering memudahkan tugas saya sebagai wajah jenama ini.

“Apa yang saya tak sangka, wajah saya terpampang di papan iklan. Tak pernah saya bayangkan, seorang gadis yang mempunyai masakah kulit muka zaman remaja mendapat peluang untuk muncul di billboard besar serata negara.

“Masalah kulit wajah saya juga semakin dapat diatasi dengan pengunaan produk ini dan apa yang penting saya kembali dapat semula keyakinan diri.

“Sementelah komitmen saya juga yang perlu bertemu ramai orang dan membuât persembahan atas pentas,” kata pelantun lagu sumpah dan Sepi ini di Media Hiburan.

Aina sebelum ini telah dilantik menjadi sebagai wajah kempen produk Truskin dan telah menggunakan produk ini selama 2 tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Akan Deprasi Dan Murung Jika Ibu Bapa Selalu Mentertawakan Kesilapan Mereka

Mendidik anak merupakan satu perkara yang sangat penting dalam dunia parenting. Lebih-lebih lagi jika anak itu masih lagi berusia kecil. Mahu mempunyai anak ini merupakan satu tanggungjawab yang besar dan bukan amanah yang boleh dipermainkan.

Ketika diusia masih kecil, ibu bapa merupakan contoh terbesar yang dipandang oleh anak-anak. Oleh itu mereka sebenarnya mempunyai pengaruh yang sangat kuat. Jika tidak, dari mana lagi asalnya pembentukkan personaliti mereka?

Tatkala membesar, melakukan kesilapan dalam kehidupan harian merupaka  satu perkara yang normal. Apa yang tidak normal adalah apabila anak-anak diketawakan dan diperlekehkan kerana kesilapan yang dilakukan. Sepertinya menyatakan “padan muka” atau mengejek merupakan satu perkara yang amatlah tidak sihat kepada minda si kecil!

Si Manja Kehilangan Keyakinan Diri
Sama seperti kita sebagai manusia akan hilang keyakinan diri apabila diejek akan kesilapan yang telah dilakukan. Cuba bayangkan, kita yang sedang belajar mengenai sesuatu dan kita melakukan kesilapan. Apa perasaannya jika kita diejek dengan kesilapan itu?  Malu bukan? Now, bayangkan pula si kecil yang mengalaminya!

Takut Mencuba Sesuatu Yang Baru
Apabila sudah sering dikuasai dengan pandangan diperlekehkan, akan munculnya pula perasaan takut untuk mencuba sesuatu yang lain. Bukan itu sahaja, perasaan ini juga akan menjadi punca kehilangan semangat untuk  mempelajari sesuatu!

Murung
Si kecil akan cepat murung dan sukar untuk bergembira. Hal ini kerana mindanya sering terganggu akan perasaan seperti dirinya tidak berguna dan tidak bagus. Yang paling teruk, akan menjadi satu masalah apabila anak akan mudah terpengaruh dengan perkara negatif!

Pendedahan ibu bapa kepada si anak adalah merupakan satu pendedahan yang sangat penting. Oleh itu dinasihatkan kepada anda untuk menjadi ibu bapa yang lebih bijak.

Mesti Baca :


“Jadi Mak Bapak Hati Kadang Kadang Kena Keras. Bagi Anak Faham Bila Cakap Tak, Memang Tak Boleh.” Deep Perkongsian Ini!

Setiap ibu bapa pasti mahukan yang terbaik untuk anak-anak mereka. Namun pendidikan terawal adalah dari rumah.

Ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Mulakan dari awal bak kata pepatah jika nak melentur buluh biarlah dari rebungnya.

Menerusi satu catatan, wanita bernama Nurul Atika Moktar berkongsi tentang tip mendidik anak yang dikongsikan oleh seorang wanita cina kepadanya.

Ilmu keibubapaan ini cukup penting dan boleh digunapakai oleh ibu bapa sekalian dalam mendidik anak-anak.

Pergi pasar dengan Adra tadi, sorang aunty cina tu bagi tips cara ajar anak.

Mulanya tegur aunty tu sebab muka dia nampak sangat sangat muda, tapi rambut semua dah putih. Saja tanya umur dia, dia cakap 58. Tapi serius muka dia macam umur 30 macam tu. Cantik sangat! Anak dia 2 org master. Sorang kerja kat China, sorang kat Hong Kong.

“Nak bagi badan muda muka cantik, hati kena baik. Sentiasa positif, jangan selalu marah, hati cantik muka pun cantik”

“Kalau boleh biar anak pandai bahasa ibunda dulu. Lepas tu jangan campur-campur. Nanti anak confuse. Saya ajar anak saya harini 1 hari cakap Mandarin. Esok 1 hari cakap Bahasa Melayu. Lagi esok 1 hari cakap Inggeris. Tak ada campur. Lagi anak senang ingat”

“Benda basic macam atas bawah luar dalam, warna, bentuk, apa dia rasa macam suka sedih marah, semua kena ajar bukan guna buku,bukan guna telefon.

“Jadi mak bapak hati kadang-kadang kena keras. No means no. Kalau anak menangis nak telefon jangan terus bagi. Bagi anak faham bila kita cakap TAK, dia faham memang tak boleh”.

Itulah permulaan perbualan kami. Lepas tu dia tengok Adra tengah belek-belek sayur. Tanya ni apa, tu apa. Haa tu yang terus aunty tu ajar macam-macam.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar. Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia. Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you. Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”. Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Lagi aunty tu pesan.
Kalau mak bapak ada buat salah, jangan ego taknak mintak maaf.
“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1. You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last? Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah. Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar? Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty


Pengalaman Ibu Ayah Masa Kecil Buatkan Anak Manja. Pakar Ini Jelaskan Kesannya

Anak anda manja walaupun sudah berusia lima tahun? Lebih merisaukan apabila anak tidak tahu berdikari. Istilah ‘manja’ mempunyai makna yang negatif dalam konteks sosial. Ia boleh ditakrifkan sebagai sikap memberi kasih sayang yang terlalu berlebihan dalam fasa awal mengasuh anak-anak. ‘Anak manja’ sering merujuk kepada anak yang cenderung menunjukkan sikap menuntut perhatian yang berlebihan dan ingin dilayani tanpa memperdulikan orang lain. Sikap ini tidak dapat dibendung oleh ibu bapa kerana keliru antara perasaan sayang anak atau manjakan anak.

Sikap manja secara alaminya timbul pada usia setahun lebih apabila bayi mula membina hubungan sosial dengan orang-orang di sekitarnya. Sekiranya sikap manja dituruti oleh ibu bapa sehingga usia tiga hingga empat tahun, akan menghasilkan sikap memberontak (tamper tantrums) atau sikap terlalu bergantung (clinging). Pada usia lima hingga enam tahun, jika berlarutan akan mempengaruhi perkembangan emosi, sosial dan juga intelek anak-anak kerana pada tahap umur tersebut anak-anak mula berinteraksi dengan persekitaran yang lebih luas seperti di taska atau tadika.

Untuk mengetahui bagaimana situasi ini terjadi. Ikuti ulasan daripada Dr Surayah Zaidon, Jurulatih Pendidikan Awal Kanak-Kanak.

FAKTOR PENYEBAB

Umumnya disebabkan corak asuhan daripada kecil yang menyebabkan anak menjadi manja. Ikuti selanjutnya faktor penyebab anak menjadi manja.

1.Terlalu berlebihan sayang anak.

Ibu bapa tidak mahu anak merasa ‘susah’ atau beranggapan sepatutnya lakukan segalanya untuk anak. Kemungkinan juga ibu bapa tidak yakin anak mampu melakukan sesuatu dengan sendiri.

2.Kurang tegas dalam mengasuh

Ibu bapa kurang tegas dalam usaha mengasuh atau mendidik anak. Akibatnya sejak kecil kemahuan dan kehendak anak dituruti dan dibiarkan membuat sesuka hati tanpa ditegur. Akhirnya jadilah ‘anak yang tidak mendengar kata’ iaitu ibu bapa menjadi ‘pak turut’ kepada anak-anak mereka.

Ibu atau bapa pernah diasuh dengan corak asuhan authoritarian (kawalan yang ketat,tidak bertolak ansur atau fleksibel dengan anak). Mereka tertekan semasa membesar, jadi beranggapan untuk anak sendiri, mereka perlu memberikan the best iaitu dengan memanjakan anak mereka.

Ibu bapa yang sibuk beranggapan kekurangan masa berkualiti dengan anak dapat digantikan dengan menurut segala kemahuan anak.

KESAN MANJA KEPADA PERKEMBANGAN

Akibat sering mendapat apa yang dimahukan atau bebas berbuat sesuatu mengikut kehendak hati, anak-anak menjadi:

1.Kurang berdikari atau kurang keinginan atau perasaan untuk melakukan sesuatu dengan sendiri. Anak ini akan mengharapkan dan mendesak orang lain untuk mengambil tanggungjawab yang diberi.

2.Sering bergantung kepada orang lain dalam apa sahaja.

3.Tiada atau kurang keyakinan diri menyebabkan kesukaran dalam menonjolkan potensi diri.

4.Kurang keinginan untuk membuat eksplorasi yang akan menjejaskan perkembangan inteleknya.

BAGAIMANA UNTUK MENGATASINYA

Bagi membendung kesan kemanjaan yang akan mempengaruhi jati diri dan hubungan sosial anak-anak apabila meningkat remaja, terdapat beberapa faktor yang ibu bapa perlu ambil peduli.

1.Ibu bapa mesti sedar kesilapan mereka dan beriltizam untuk memperbaiki corak pengasuhan anak.

2.Kedua-dua ibu bapa perlu konsisten dalam mengamalkan ketegasan dalam mengasuh anak-anak.

3.Membimbing anak-anak sedikit demi sedikit untuk bersikap lebih berdikari. Contohnya oleh dimulakan dengan meminta anak menyuap makanan atau memakai baju mereka sendiri tanpa bantuan. Dengan cara ini, anak-anak mula membina kepercayaan bahawa mereka mampu berdikari.

4.Mempercayai dan memberi kepercayaan kepada anak-anak akan kemampuan mereka untuk melakukan sendiri perkara-perkara yang bersesuaian tahapumur mereka. Ibu bapa perlu sabar kerana anak-anak mungkin memerlukan masa untuk boleh membuat sesuatu secara sendiri dengan baik.

5.Memberi peluang kepada anak-anak untuk bersosial dengan rakan sebayanya (contoh menyertai kumpulan bermain; play group) seawal usia dua tahun supaya pengalaman bersama rakan sebaya dapat membentuk kemahiran bersosial yang positif.


Intan Ladyana Belajar Dari Mak Mentua Cara Guna Car Seat Untuk Keselamatan Anak

Intan Ladyana teruja nak bawa bayi sulungnya pulang ke kampung halaman di Pulau Pinang dan Perlis menyambut hari raya. Tetapi dalam masa yang sama, pelakon filem Adnan Sempit ini yang baru pertama kali bergelar ibu ini turut berasa bimbang untuk melalui perjalanan jauh bersama si manjanya.

“Biasa short distance sahaja pergi ke hospital untuk check-up tapi bila perjalanan berjam-jam balik kampung mungkin agak mencabar. Tu yang agak risau jugak,” demikian luah Intan dalam temubual facebook live bersama Pa&Ma Mummy Millennial semalam.

Bayi pertama pasangan Intan dan Hari yang diberi nama Evie Khadeeja baru mencecah usia dua bulan dan menurut Intan dia masih belum berani membawa bayi sulungnya berjalan ke mana-mana kecuali ke hospital sahaja.

Intan yang sangat prihatin tentang keselamatan anaknya mengakui antara perkara awal yang dilakukan ketika hamil adalah mencari kerusi keselamatan bayi atau car seat khas untuk anaknya duduk sepanjang dalam kereta.

“Masa mula-mula nak cari car seat, Intan google info tentang kepentingan carseat kepada bayi. Kemudian pergi recce di pelbagai kedai yang jual car seat. Alhamdulillah jumpa sales person bagus yang share info tentang car seat. Lepas tu baru decide car seat mana nak beli.”

Sebagai ibu pertama kali, Intan mengakui dia tidak berapa mahir lagi untuk meletakkan bayinya dalam car seat tetapi bersyukur kerana ada ibu mentuanya sangat membantu.

“Alhamdulillah ada mak mentua yang tolong. Kita masih lagi kekok dan risau baby terasa sakit bila letak. Most of the time memang mak mentua yang letakkan baby dalam car seat. Dia sendiri sangat galakkan baby duduk dalam car seat sepanjang naik kereta,” katanya lagi.

Sama seperti ibu bapa lain, Intan juga melalui cabaran bayinya menangis ketika dia sedang memandu kereta. Justeru Intan menyarankan ibu bapa yang menghadapi masalah sama dengannya ikut tips dikongsi oleh Pakar Keselamatan Penumpang Kanak-Kanak, May Hong ini.

Ibu ayah boleh buat langkah ini untuk mententeramkan bayi yang adakala menangis sukar dipujuk apabila duduk di dalam car seat:

Selain dari itu untuk melalui perjalanan jauh pulang ke kampung, ibu kena pastikan bayi sudah kenyang menyusu, sudah sendawakan bayi, tukar lampinnya supaya selesa dan paling penting untuk bayi yang masih kecil, pastikan berhenti kereta dan keluarkan bayi dari dalam car seat setiap dua jam.

Intan menyarankan semua supaya menggunakan car seat yang bersesuaian untuk anak masing-masing suapya selesa dan selamat perjalanan pulang ke kampung menyambut hari raya nanti.

Ramadan kali ini lebih istimewa bersama Pa&Ma Superb Huffaz. Nantikan bacaan doa dan surah pilihan dari anak-anak Genius Aulad bermula 3 April ini! Saksikan setiap hari jam 7.00 malam di Facebook Majalah Pa&Ma.


“Bukan Senang & Tak Mudah Urus Anak Tanpa Pasangan. Jangan Sampai Isteri Fikir, Ada Suami Dengan Tak Ada, Sama Je.” Deep Perkongsian Ni!

Dalam sesebuah perkahwinan, suami adalah nahkhoda dalam menentukan arah tuju rumah tangga. Namun, sebagai ketua jangan hanya tahu mengarahkan. Sebaliknya  kena ada give and take. Kena saling bekerjasama dan bantu antara satu sama lain.

usah biarkan pasangan melakukan semua kerja sendirian. Lebih-lebih lagi yang tinggal berjauhan. Atau lain bahasanya Perkahwinan Jarak Jauh.

Ambik tahu apa yang pasangan dan anak-anak lalui sendirian tanpa kehadiran seorang suami dan ayah. Itu yang ingin dikongsikan oleh saudara Firdaus Shakirin menerusi Facebook nya.

“Menguruskan anak tanpa pasangan…”

2 words best to describe – Bukan Senang…Tak Mudah…Serius Stress…!!!

Ada isteri yg tinggal berjauhan dgn suami atas tuntutan keje, sorang utara, sorang selatan (PJJ)…ada juga suami yg keje seminggu 2 minggu direct, xblk umah (offshore, bwk treler dan etc)…bila mengandung, sorang2 p check perut, sorang2 jaga mkn minum, sorang2 buat keje2 umah dan sebagainya…xpela, masih sorang, masih bt apa saja dgn diri sendiri, masih bleh lagi…

Tp once dah ada anak, kehidupan tanpa pasangan tu sgt2 menguji dan teruji…

Byk kali jgak la saya kena jaga anak2 on weekend time isteri bekerja dlu utk 12 jam shja, and guess what? Letih beb…org laki jaga ank pun letih, org pompuan?

Weekend ni, masa nk rehat, nk tdo lama, but as early as 5.30 am anak2 dh bgun…ank2 umur 2 tahun dan 1 tahun time tu…dia bgun sbb pampers dh penuh atau dia lapar susu…wife tgh siap nk p keje dh, wife tukar pampers, dia bg susu, and suh saya sambung jaga…maka bermulalah “my daycare time with my kids”…letak anak2 depan pintu bilik air sbb nk mandi dan mandi xtutup pintu sbb nk tgok apa diorang buat…klu biar, silap2 bleh jatuh katil, bleh p ke dapur dan sebagainya…

Time solat, anak2 main depan sejadah, lipat sejadah, letak mainan kt tempat kita nk sujud, masuk dlm kain pelikat dan sebagainya…kadg2 tu smpai 2,3 kali kena solat, benti solat sbb nk alihkan diorang, nk ubah mainan dan sebagainya…bekpes time! Isteri dah tggalkan moi, so suap moi je bg diorang mkn…klu diorang lapar lagi, ambik biskut, tuang susu bg lembut, then suap…

Mandi time…budak2 mana xsuka air, cukup2 seronok klu dpt berendam…lpas mandi, main jap, pastu diorang tdo…sejam beb, sejam letak dlm buaian, ayun plus zikir & tarannum…yg si kakak dh tdo sendiri dh…nmpk ja si adik mata dh tutup rapat, saya pun bgun…

“Huuwaaa”…dia jaga plak dh…dia detected saya bgun…hmmm, sambung hayun buaian tu plak…nak buat keje umah, japg bunyi bising dia jaga…dpt la sidai baju, kemas2 mainan skit…bru bleh mkn sarapan…time diorang tdo la, klu nk buang air besar, kena buang siap2, japg dorang bgun, memg ssh dh, memg kena tahan smpai wife blk…then utk mkn tghari, tgok tahap kerajinan…klu rajin, bwk dua2 org p tapau mknan luar…klu xrajin, goreng telur mata ja…dh bgun tdo, main lagi dgn diorang, bg susu, bg moi…

Penah skali tu, tertdo time jaga diorang…bgun2 p cari, dua2 tgh sepahkan bilik, tarik smua baju2 dlm almari dan main bedak…Allahu, satu hal plak nk lipat smua baju2 tu blk, nk lap2 bedak tu blk…suara hati membisik perlahan2, “lagi 4 jam bini nk blk daus, sabar daus, sabar…” berterusan la jaga diorang bedua smpai isteri berhenti keje…dlm 2,3 tahun jgak…

So, kpd para2 suami diluar sana, the struggle is real beb! Saya hadap utk 12 jam je tu, tp bayangkan isteri anda hadap situasi yg mcm tu utk seminggu, utk sebulan dan anda tiada disisinya? Apa yg dia rasa? Dgn penatnya keje, dgn nk kena p ambik anak lg, blk umah jaga lagi, buat keje2 umah lagi, masalah kat ofis lagi, time makan dia yg tunggang-langgang dan semuanya ini dia perlu buat dan hadap SEORANG DIRI?

Call her, show her your concern…! Kuatkan dia, bg dia semangat, minta dia sabar…bila balik umah, ambik alih dan buat keje2 dia selama mna awk ada masa kat umah tu…bg dia rehat plak…mental & fizikal dia bleh “koyak” klu suami x ambik berat bilamana seorg isteri itu terpaksa menguruskan dirinya dan anak2 seorang diri – just by herself and ALONE…jgn smpai dia fikir, ada suami dgn xde suami, sama je…

Don’t….?


“Kurang ‘Selesa’ Digelar ‘Ustaz Selebriti’.” Imam Muda Asyraf  Akui ‘Selektif’ & Tak Suka Bercerita Hal Rumah Tangga Pada Umum.

8 tahun berada dalam industri dan bergelar Imam Muda bukanlah satu tempoh yang singkat. Bagi Asyraf, setiap cabaran dan dugaan adalah perkara biasa.

Justeru jelasnya, kena ada kekuatan untuk berhadapan dengan masyarakat, media dan sebagainya. Namun, akui bapa kepada tiga cahaya mata ini, setiap cabaran  yang hadir dapat ditangani dengan baik.

“Kalau sekadar nak seronok, glamor atau jadi ‘ustaz nakal’ bukan susah pun, tapi saya berfikiran jauh kerana apa yang saya bawa adalah bukan sekadar nama sendiri tetapi juga title ‘ustaz’ itu sendiri.

“Kalau dalam proses membantu mana-mana artis wanita misalnya, jika saya rasa lebih baik isteri yang mengambil alih, jadi saya serahkan padanya untuk selesaikan.

“Dalam masa yang sama, saya lebih suka menjaga dan rahsiakan apa yang dikongsi oleh artis berkenaan kerana ini melibatkan aib seseorang.

Belum mampu tambah cawangan

Mengulas mengenai gosip yang kononnya dia bakal berkahwin kali kedua,  Imam Muda Asyraf menafikan dakwaan tersebut. Sebaliknya dia mengakui masih belum mampu untuk memikul tanggungjawab tersebut.

“Tak dinafikan semua lelaki teringin tapi saya tiada perancangan ke arah itu. Memang saya ada terdengar khabar angin tentang hal ini, tetapi apa yang boleh saya katakan sekarang saya belum cukup mampu lagi.

“Keluarga yang sudah sedia ada pun saya rasa belum cukup mampu memberikan sepenuh masa, apatah lagi untuk tambah ‘cawangan’ lain. Jadi, saya rasa cukuplah tumpuan diberikan untuk keluarga saya sekarang.

“Tetapi siapa yang ada perancangan silakan kalau mampu,” katanya  lagi.

Bukan Ustaz Selebriti

Tambah Asyraf lagi  isterinya cukup memahami dan sentiasa memberi sokongan kepadanya.

“Dalam menjalani kehidupan berumah tangga yang sudah masuk 5-6 tahun, jadi dia dah faham peranan saya dalam masyarakat. Cuma bila bercakap tentang hak masyarakat, saya agak kurang ‘selesa’ digelar ‘ustaz selebriti’ kerana saya bukan artis.

“Sebab itu saya agak ‘selektif’ dan tak semua hal rumah tangga diceritakan di media massa kerana orang bukan sekadar lihat apa yang kita sampaikan tetapi juga turut fokus pada cara hidup kita.

Asyraf telah mendirikan rumah tangga dengan Nur Husna Yusoff pada 2010 dan dikurniakan dua anak lelaki, Aisy Raihan dan Aisy Abdurrahman serta seorang puteri, Setiaku Aisyah.

Ditanya mengenai situasi masyarakat sekarang yang ingin berubah namun halangan dan ujian menyebabkan mereka tidak mampu bertahan. Jelas Imam Muda, untuk kekal istiqamah bagi seseorang yang ingin berubah bukan mudah. Manusia berubah ada ketikanya sedikit demi sedikit dan ada juga yang drastik.  Justeru, setiap orang perlu hormat pendirian masing-masing.

“Seorang yang berubah ke arah kebaikan ada yang jadi baik dan ada juga sebaliknya. Bukan mudah nak berubah dan istiqamah. Jadi masyarakat kena faham. Malah, istiqamah bukan setakat jahat jadi baik, Itu yang pentingnya peranan orang sekeliling.

“Ada kawan yang rapat, tak perlu jadi ustaz tapi ikhlas dalam menegur. Maksudnya tak da kepentingan, tak cemburu, selalu sampaikan kebaikan, sentiasa mengingatkan. Individu itu sendiri juga kena ambil inisiatif pergi ke majlis ilmu dan bertemu dengan ustaz untuk lebih faham.

“Masyarakat juga kena faham dan ubah persepsi bahawa yang berubah itu akan jadi ustazah. Apabila patah balik ke arah keburukan, masyarakat kena faham bukan salah dia tapi mungkin salah kita sendiri. Jadi, ada masing-masing punya salah.

“Dalam al-Quran sendiri ada menyebut bahawa istiqamah adalah benda yang paling berat sekali, malah Nabi juga pernah kata sampai beruban rambutnya kerana istiqamah. Selagi mana seseorang itu ikhlas berubah kerana Allah dan tak ada niat yang lain Tuhan akan bantu.


Anak Asyik Bergaduh? Ini Tip Prof Dr Muhaya Cara Pengikat Kasih Sayang Bentuk Keluarga Bahagia

Memang seronok apabila mempunyai anak ramai. Tetapi bila anak-anak sudah mula bergaduh, memukul, tidak mahu berkongsi barang dan mencubit, semuanya jadi tidak indah. Boleh dikatakan tidak ada bonding antara adik-beradik.
Apabila tiadanya bonding dengan adik-beradik mulanya wujud rasa cemburu dan pergaduhan dalam keluarga. Jadi perlu dilakukan sesuatu supaya ada ikatan kasih sayang antara adik beradik.
Bagaikan air yang di cincang tidak akan putus, begitulah hubungan dengan adik beradik. Dalam usaha mendidik anak, pendidikan akidah adalah amat penting iaitu memantapkan keimanan pada jiwa anak-anak. Tip yang dikongsikan oleh Datuk Prof Dr Muhaya antara yang boleh dijadikan panduan supaya kasih sayang terjalin utuh antara adik beradik.

1.Elak pergaduhan
Apabila wujud pergaduhan antara adik beradik, tanya kepada anak, adakah ia bagus atau tidak. Ambil gambar semasa bergaduh atau rekod suara jeritannya. Rekodkan. Manakala rekodkan semasa anak dalam keadaan gembira. Bandingkan dan tanya kepada anak-anak, adakah ia sikap yang baik? Berikan penjelasan yang mudah untuk anak-anak fahami bahawa pergaduhan tidak memberikan sebarang kebaikkan dalam kehidupan.
2.Beri pujian
Jika anak-anak memperlihatkan perilaku yang baik, berikan pujian. “Baiknya anak mama.” Tujuan cara ini supaya ia menjadi budaya iaitu berbuat baik akan diberi pujian. Namun jika sebaliknya jangan jadikan ia isu besar. Anak-anak sengaja buat-buat nakal dan bergaduh kerana inginkan perhatian daripada ibu bapa.
3.Minta maaf
Pergaduhan tidak memberikan sebarang kebaikan dalam kehidupan. Ajar anak untuk mengucap perkataan ‘minta maaf’ tetapi bukan memaksa mereka. Dalam hal ini, ibu bapa harus menjadi contoh seperti,“Mama minta maaf. Tadi mama jerit dan garang!”. Apabila anak melihat ibu bapa berbuat demikian, anak-anak akan mengikutinya. Hakikatnya pada usia bawah enam atau tujuh tahun anak-anak akan menyerap apa yang dilihat dan didengar. Jadikan ia sebagai satu kebiasaan dalam diri anak.
4.Kongsi makanan
Mendidik anak mengenai perkongsian makanan melibatkan perasaan. Ibu bapa akan menjadi contoh bukannya memberi contoh. Apabila ada makanan, ibu bapa akan berkongsi dengan anak. “Rasa happy tak bila mama kongsi makanan dengan abang? Bila abang kongsi dengan adik, mesti adik happy kan”. Fokus tentang emosi iaitu kegembiraan apabila mendapat kebaikan. Pendekatan ini akan mendidik anak tentang kebaikan iaitu jika ada orang berbuat kebaikan, tentu ada orang akan buat baik kepada kita. Fokus kepada kebaikan, jangan marah kepadanya.
5.Bagi pilihan
Pergaduhan ekoran berebut barang permainan adalah perkara biasa. Namun selain marah kita boleh memberitahu kepada anak seperti, “Ok takpe adik nak main dulu, lepas puas main boleh kongsi dengan kakak ye.” Cara ini ibu bapa memberi pilihan kepada anak bukannya menunjukkan perbahanan atau pertelingkahan. Penting setiap ibu bapa menggunakan pendekatan kelembutan semasa membesarkan anak. Begitu juga jika keluar ke pasar raya membeli makanan, misalnya, “ adik nak beli tak untuk kakak atau sepupu.” Cara ini secara tidak langsung memupuk sikap suka memberi dalam dirinya.
6.Aktiviti mengaji
Biarpun waktu mengaji tetap boleh mengikat kasih sayang adik beradik. Waktu mengaji ini dilakukan bersama-sama, ibu bapa boleh sediakan jurnal iaitu berapa banyak helaian yang sudah dibaca atau buat peraduan berkaitan aktiviti mengaji.
7.Sembahyang jemaah
Cara ibadah pula ialah melakukan sembahyang secara berjemaah dan jadikan ia sebagai kebiasaan iaitu apabila azan,katakan kepada anak, Allah memanggil kita, untuk mengucapkan terima kasih kita kena solat. Cara ini mudah untuk anak-anak faham. Kemudian setelah solat berjemaah, peluk antara satu sama lain.
8.Alam sekeliling
Bagi persekitaran pula, lakukan aktiviti harian seperti, “wow cantikknya langit, siapa buat? Allah! Siapa buat adik, Allah!, Siapa buat mata? Allah! Ibu bapa boleh kuatkan akidah anak-anak dengan alam sekeliling.


Salah Guna Baby Carrier Undang Bahaya Pada Anak, Dr Ni Kongsi Cara Selamat & Betul!

Ramai antara ibu bapa yang memilih Baby Carrier untuk mendukung anak. Selain membuatkan anak rasa selesa berada di sisi anda, ia juga membantu mengurangkan beban berat si kecil anda.

Baby Paling Ke Hadapan Tak Berapa Bagus
.
Sy cukup suka palingkan Ace ke depan supaya dia dapat tengok dunia tapi bini sy cukup tak suka. Bila baca-baca bijak rupa-rupanya biniku. Anda hanya boleh palingkan anak anda ke hadapan HANYA JIKA dia boleh mengawal kepala & lehernya dengan baik. Macam mana nak tau? Simple, semasa anda sedang carry dia cuba bengkok-kan badan anda ke kiri & ke kanan. Sekiranya kepalanya lentok ikut pergerakan anda that means dia tak bersedia untuk front facing lagi. Selalunya by 6 bulan tapi bergantung kepada perkembangan motornya.

Baiklah, kenapa palingkan baby ke hadapan tak bagus? Pertamanya, it’s BAD FOR YOUR SPINE. Perasan dak bila palingkan dia ke depan laju ja belakang kita lenguh? Ini disebabkan bebanan daripada berat bayi itu lebih jauh ke hadapan maka untuk compensate lebihan bebanan ini, tulang belakang kita kena bengkok lebih (hyperextend) & ini memberi tekanan yang lebih di tulang belakang kita. Sebab tu once dah rasa lenguh, kita diharuskan memalingkan bayi menghadap kita. Tulang belakang nak guna lama peeps.
.
Kedua, palingkan ke hadapan is BAD FOR YOUR BABY’S SPINE. Tulang belakang kita bentuknya ibarat huruf “S”. Cuba bayangkan jika perut kita boyot & kita letakkan bayi kita menghadap depan, semestinya perut kita akan overextend tulang belakang dia & bukan sahaja tulang belakangnya yg akan menampung berat badannya malah segala hentakan daripada langkah kita akan memberi tekanan kepada tulang belakangnya.

“Jadi tak elok langsung la ni paling ke hadapan doc?”. Bagi sy jawapannya BERGANTUNG. Bila sy palingkan Ace ke hadapan cukup happy dia tergedik2 manja. Tapi bila dia bising & grumpy mungkin daripada overstimulation & mungkin daripada belakangnya lenguh, sy & bini tau yg it is time tuk palingkan dia menghadap kami. Its all about your parenting instinct. Paling penting, JANGAN SESEKALI BIARKAN BABY ANDA TIDUR SAMBIL PALING KE HADAPAN kerana boleh menyekat saluran pernafasan mereka.


Bulu Kucing Gugur Teruk, Doktor Veterinar Ni Jelaskan Sebabnya!

Pening kepala dibuatnya bila memikirkan bulu kucing kesayangan kita yang gugur dengan banyaknya setiap hari. Bimbang si comel kesayangan kita sakit atau mengalami kemurungan sehingga gugur bulunya.

Pelbagai persoalan yang membelenggu. Ditambah dengan terpaksa menguruskan bulu-bulu ini setiap hari, kita makin bertambah buntu.

KENAPA BULU KUCING SAYA GUGUR TERUK?

Ini adalah antara masalah common yang cat parent hadapi. Dan kat klinik pun, vet akan ditanya soalan ni, kenapa kucing saya bulu gugur teruk? Kenapa kucing saya bulu tak cantik?

Untuk masalah ni, macam biasa kita cari dari PUNCA. Jangan duk bagi supplement memacam tapi acik ankel tak kenal pasti punca, sudahnya duit habis melayang, anak bulus tak gebu gebas pon.

Dan antara punca yang boleh dikaitkan dengan bulu gugur ni ni:

1. PEMAKANAN
First thing, cek dulu makanan yang diberi kepada anak bulus. Banyak garam? No no nooo. Warna warni? No no no lagi. So acik ankel perlu bagi anak bulus makanan premium yang ada kandungan protein, omega dan zat lain yang lengkap tau. Nak anak bulus lawa memang perlu melabur sikit, untuk kesihatan berpanjangan.

3. KUTU
Kadang-kadang, ramai catparent terlepas pandang. Kucing acik ankel indoor, macam mana pulak nak dapat kutu ye dok? Tapi acik ankel perlu ingat, acik ankel bukan indoor tau, acik ankel kan pergi kerja, pergi shopping hehew. Tambah pulak ada kucing luar suka menempel depan pintu rumah acik ankel. Sila bawa anak bulus acik ankel ke klinik vet at least 2 bulan sekali untuk general checkup tau.

Harap dengan post ni dapat membantu catparents semua untuk faham masalah bulu gugur pada anak bulus ni. LION CUT bukanlah satu-satunye penyelesaian tau.

Sila bawa ke vet dan vet yang akan tentukan sama ada kucing anda perlu dilion cut atau tidak. Dan jangan lupa make sure anak bulus dan fully vaccine, dimandulkan dan bawa ke klinik vet untuk general health checkup setiap 2 bulan sekali tau.

Jangan tunggu sakit je baru nak bawak. Kucing sihat kita pun happy!

Kredit: Dr Mazrul Fahmi Mahadzir via Nadia Veterinary Clinic.


“Ada Hanya Pergi Ke Kedai. Ada Cuma Pergi Follow Up Kesihatan Ambil Ubat.” Alert Peringatan Doktor Ini Tentang Jangkitan Covid-19.

Penularan wabak ini membuatkan setiap hari kita bimbang, tertekan dan takut jangkitan virus covid-19.

Lantaran itu, kerajaan Malaysia bermula 18 Mac lalu telah melaksanakan PKP di Malaysia bagi menyekat dan menghentikan rantaian covid 19. Sehingga artikel ini ditulis semua rakyat Malaysia melalui fasa kedua PKP pula yang bermula 1 April sehingga 14 April.

Malah pihak polis melihat sejak tahap pematuhan rakyat terhadap Perintah Kawalan Pergerakaan telah menampakkan peningkatan kes kurang ingkar. Ini adalah salah satu cara untuk memutuskan rantaian covid-19 ini.

Dalam pada itu, menerusi FB seorang doktor, Hana Hadzrami beliau berkongsi bahawa dikalangan pesakitnya bukan balik luar negara, sertai  ijtima tabligh atau pergi ke  perhimpunan. Sebaliknya segelintir pesakitnya dijangkiti antaranya berpunca  hadir kenduri kahwin, membeli barang di kedai dan follow up kesihatan di hospital.

Ikuti peringatan beliau yang bermanfaat ini.

Sekarang pesakit Covid kami kebanyakannya ialah generasi ke 4 dan ke 5 dari cluster terdahulu.

Mereka serta ahli keluarga bukan baru balik luar negara, tak sertai ijtima tabligh atau pergi ke mana-mana perhimpunan.

Ada yang cuma pernah sekali pergi kenduri kahwin. Ada yang hanya pergi ke kedai. Ada yang sepanjang masa duduk rumah cuma pergi follow-up KK ambil ubat.

Sekali keluar je dah cukup untuk berkenalan dengan Coronavirus. Kesian kan?

Jadi bagaimana nak pastikan tak terkena Covid?
1. Jangan keluar rumah langsung

2. Usah terima tetamu walaupun anak cucu sendiri. Videocall kan ada.

3. Beli barang secara pesanan. Tinggalkan depan rumah dan bayar secara cashless.
4. Jika ada yang tinggal serumah dengan staf kesihatan, dinasihatkan sama-sama amalkan kebersihan dan jaga jarakan sosial walaupun dalam rumah.

Selebihnya bertawakkal lah dan sentiasa amalkan hidup sihat. Usah tinggalkan makanan seimbang dan jangan lupa senaman.

Dah lama tak peluk ahli keluarga sendiri walau serumah.


Tragedi Terowong Menora, Lelaki Ini Beri Peringatan Lalui Kawasan Ini.

Tragedi torowong menora yang mengorbankan lima nyawa pelajar pusat pengajian tinggi baru-baru ini begitu meruntun jiwa.

Perkongsian lelaki ini mengenai bahaya kawasan ini boleh dijadikan pengajaran. Ikuti lanjut perkongsian ini.

HATI-HATI LALUI KAWASAN INI

Sebabkan aku pengguna tetap Terowong Menora ni.. hampir setiap hari selama 15 tahun aku ulang-alik Ipoh-Taiping tipulah kalau aku cakap aku tak pernah eksiden di laluan ni..

Aku eksiden masa on the way nak ke class Dr. Azizul Azli Ahmad , aku tinggal dulu kereta, pergi class sampai habis.. habis class baru aku pergi report balai..

Macam-macam jenis eksiden aku hadap.. dari yang tunggu berjam-jam lamanya, sampailah yang berlaku depan mata.. darilah kenderaan kecil seperti motor sampailah sebesar kren.. tak kira siang ke malam.. dari kisah seram sampai aku pernah kena sendiri.. orang tanam jenazah pukul 12 tengah malam tepi hiway dekat exit kuala kangsar tengok depan mata dengan Muhammad Fadzli semua aku lalui..

Apa yang aku nak share, korang perlu lebih berhati-hati bila lalu laluan ni apabila hujan lebat, dan keadaan selepas hujan.. kerana air mengalir atas jalanraya tu boleh mengakibatkan tayar kita ikut tergelincir.. lebih-lebih bila guna pacuan 4 roda atau kereta jenis tinggi.

Selain tu, korang perlu alert bila ada propel nak selenggara jalan, sebab semasa mereka mengecilkan laluan dari 2 hala ke 1 hala.. kadang tu jarak mengecil tu terlalu pendek.. ini membuatkan banyak kereta tiba-tiba ubah laluan.. yang jenis bagi signal boleh lagi kita nampak.. yang jenis batang signal patah ni.. memang bahaya tiba-tiba nak elak kon..

Tu belum kira lori rosak tepi jalan.. kadang tu kon pun takde, harapkan segitiga 🔺 yang tak berapa nak pantul cahaya tu.. boleh terkejut tiba-tiba nampak bontot treler..

Korang kena bajet minyak bila nak lalu menora ni.. selama 15 tahun ni, pernah sekali aku kehabisan minyak sebelum sampai RNR.. konon berlagak bajet boleh sampai.. sekali jem.. ambik ko.. tersadai tepi jalan dibuatnya..

Dari zaman pakai ambik tiket bayar tunai, sampailah aku guna RFID.. harap stesyen minyak sepanjang laluan Ipoh- Taiping ni.. upgrade la sistem.. ini nak topup touch n go.. server down sesaje.. ntah yer server down ke.. ntah ntah sistem korang yang takde kredit nak topupkan..

Biasanya sebelum masuk hiway, aku memang akan waze dulu.. kalau jem, aku akan guna laluan dalam Ipoh – Sungai Siput – Kuala Kangsar, biasa laluan ni akan tambah masa perjalanan sekitar 30 minit kalau tak singgah mana-mana lah, tapi aku selalu singgah makan nasi ayam power kat foodcourt taman sentosa.. tu jadi sejam🤣.. korang kena try.. order nasi Boomerang.. special menu tu.. slalu akan habis awal..

So kepada pengguna yang jarang-jarang guna laluan ni, berhati-hatilah memandu, lebih-lebih lagi 3km selepas terowong.. sebab 3km pertama ni laluan dia curam.. dan kiri kanan dia gaung dan longkang besar.. memang takde lorong kecemasan untuk korang berhenti ke, nak elak sesuatu ke.. kat sini lah aku pernah eksiden dulu sebab nak elak kon propel dulu..

Sumber : Ihsan Zainal


“Menggigil Sejuk Ke Tulang, Macam  Demam Sakit Urat.” Pelakon Jue Aziz Positif Covid-19, Mohon Titip Doa!

Pelakon Jue Aziz Dalam satu perkongsian memberitahu dirinya kini  positif Covid-19. Dia mengalami gejala seperti batuk, demam dan sakit kepala.

Selain itu menurut Jue, 38, atau nama sebenarnya Zuliana Abd Aziz, dia turut mengalami selesema selain hilang deria rasa.

Perkara tersebut dikongsikan oleh Jue menerusi satu hantaran di laman Instagramnya.

“Please doakan kesihatan Jue. Jue positif Covid-19. Simptom batuk, demam, sakit kepala, flu, hilang deria rasa. Nak makan dan kencing selalu rasa ngilu.

“Yang paling tak tahan menggigil sejuk ke tulang dan lemau macam demam sakit urat, tulisnya.

Jue juga turut mengambil kesempatan dengan memohon maaf kepada semua andai ada khilafnya sebelum ini.

“Jue ingin memohon maaf sekiranya Jue ada buat salah, sengaja atau tidak. Harap dimaafkan. Semoga Allah membalas jasa baik semua atas dia kalian, amin,” tulisnya lagi.


“Dari Tak Ada Rupa Orang, Sampai Jadi Manusia” Bersemut Ucapan Hari Guru Ajak Untuk Isteri!

Tarikh 16 Mei sememangnya telah ditetapkan menjadi hari istimewa buat guru-guru di seluruh dunia bagi setiap tahun. Rata-rata orang ramai akan membuat ucapan khas pada hari guru ini meskipun sudah lama meninggalkan zaman persekolahan. Untuk anak-anak yang masih bersekolah, sudah menjadi adat untuk membawa hadiah ke sekolah untuk diberikan kepada guru mereka.

Tidak terkecuali, pelawak, pelakon dan DJ radio, Ajak Shiro turut memuat naik ucapan khas sempena hari guru, tetapi yang menariknya ucapan yang dibuat turut ditujukan khas buat isteri tersayang yang juga seorang cikgu.

Ajak atau nama sebenarnya Mohd Hanaffi Razak dalam perkongsian berbentuk video tersebut berkongsi detik awal bercinta dengan isterinya, Afifah yang dikatakan ‘dari tak ada rupa orang, sampailah menjadi manusia’ di mana isterinya banyak membantu dalam perjalanan hidupnya sejak belajar hingga berjaya.

“Dari tingkatan 1, Kawan nilah Girlpren saya, kawan nilah jadi Isteri saya dan kawan saya ni jugalah Guru saya..

“Terima kasih jadi Cikgu dalam semua subjek dalam hidup saya..Semoga awak terus diberikan kesihatan untuk mendidik anak2 didik yg lain pula🤲” tulisnya di ruangan kapsyen.

Meninjau di ruangan komen, isteri tampil meninggalkan komen dengan mengucapkan terima kasih buat ucapan tersebut dan memberi gelaran ‘nak murid paling nakal dan suami penyayang’ untuk suaminya. Dalam pada itu, pengikutnya dan juga selebriti turut mendoakan kebahagiaan mereka hingga Jannah.


Isteri Tak Sempat Kejar Pahala Ibadah Untuk Dirinya. Tetapi Dia Menjadi Asbab Suami & Anak Mencecah Dahi Ke Lantai Menyembah Tuhan.

Bulan Ramadan ini memiliki banyak kelebihan jika dibandingkan dengan bulan-bulan yang lainnya. Keistimewaan bulan  ini dijelaskan dalam Islam melalu berbagai bentuk seperti amalan yang dilakukan ketika hadirnya ramadhan.

Pahala-pahala yang dilipat ganda  hingga dibukakan pintu syurga serta ditutupnya pintu neraka. Malah banyak lagi  keistimewaan bulan Ramadan ini. Justeru, usah biarkan ramadhan berlalu tanpa amalan berharga daripada kita. Semoga inilah ramadhan terbaik untuk kita dan dengannya kita akan berpuas hati andai ini ramadhan yang terakhir buat kita.

Namun,bagi wanita yang bergelar isteri dan ibu, adakalanya sukar untuk berbuat demikian. Lebih-lebih lagi jika mahu menunaikan solat terawih di masjid dek kerana memiliki anak kecil. Jika dibawa bimbang mengganggu jemaah lain bersolat.

Sedang suami khusyuk, tenggelam dalam ibadah mencari malam lailatul qadar, si isteri berkecah di dapur menyediakan makanan sahur untuk suami dan anak-anak yang masih lena tidur.

Ikut hati kecilnya, pasti teringin benar dia turut bersenang-senang rukuk dan sujud dalam damai hening, mendamba kasih Allah.

“Ciangg…!”

Menggoreng pula dia ayam kegemaran anak.

“Kting, kting, kting…”

Membancuh pula dia, kopi kemestian suami.

“Prak, prak, prak….”

Pinggan dan cawan diangkat dan dihidang ke meja makan.

“Iman, bangun Iman.”

Bergegas dia mencuit anak bujang yang tidur di tingkat atas ‘double decker’.

“Zulfa, Zahraa, bangun. Solat tahajud, hajat.”

Dia menarik selimut yang membaluti badan mereka.

Sedang anak terpisat-pisat melawan kantuk. Dia kembali ke dapur.

Walaupun pada pandangan kasar, Dia tak sempat rukuk dan sujud, mengejar pahala ibadah khusus untuk dirinya. Tetapi dia menjadi asbab suami dan anak-anak dapat ruang mencecah dahi ke lantai menyembah Tuhan.

Percaya, ada isteri dalam situasi begini.
Memendam keinginan ibadah sendiri untuk bakti mulia kepada anak-anak dan suami.

Suami.
Jika kalian sedang beristighfar di atas sejadah.
Istighfar sekali untuk keampunan isteri.

Suami.
Jika kalian sedang bersujud meminta hajat dari Allah,
Mohon sekali dimakbulkan hajat yang didamba si isteri.

Suami.
Jika menangis berjujuran mohon diampun dosa-dosa,
Mohon sekali buat isteri yang bertungkus lumus tadi.

Suami,
Jika berteriak kecil memohon Allah masukkan kalian ke syurga, minta sama istana syurga untuk dia.

Suami,
Mohon pada Allah,

“Ya Allah, apa saja amal yang kau terima daripadaku, ganjari jugalah pahalanya buat isteriku malah lebih lagi buat dia, kerana dia asbab elok sempurna aku beramal.”

Hadiahkan mereka, doa kita yang bersungguh-sungguh.


Bila Ayah Sibuk Sangat, Sila Buat 5 Perkara Ni Dengan Anak Lelaki Sebelum ‘Tangki’ Emosi  Anak Jadi Kering Kontang!

Menjadi kelaziman sebagai seorang suami dan ayah mempunyai perasaan untuk memberi kehidupan yang terbaik dan selesa untuk anak-anak dan isteri. Atas alasan ini juga, ayah sanggup dan akan berkerja siang malam untuk mencari rezeki hinggakan masanya  terlalu sibuk dengan urusan kerja.

Sungguhpun begitu, hati dan perasaan anak-anak yang inginkan perhatian dan kasih sayang daripada seorang ayah sewajarnya tidak boleh diambil ringan. Apatah lagi, bagi anak lelaki sebenarnya mereka mahu lakukan banyak perkara dan aktiviti yang menyeronokkan bersama-sama ayah yang pastinya figura ayah itu dijadikan idola. Biasanya apa yang ada difikiran anak-anak, bila besar nanti nak jadi macam ayah!

Jadi usah lepaskan masa keemasan ketika anak-anak masih kecil dengan begitu sahaja, walau sibuk sekali pun cuba lakukan sekurang-kurangnya 5 perkara ini bersama-sama anak lelaki bagi mengisi ‘tangki’ emosi yang diperkatakan oleh Dr Redza Zainol. Nak tahu detail ini perkongsiannya;

Anak lelaki suka buat 5 perkara ini dengan ayahnya.
✔ Anak lelaki sukakan aktiviti fizikal bersama ayah:
– memeluk ayah
– bermain lawan-lawan

✔ Anak lelaki suka bila ayahnya bercerita tentang kisah hidupnya semasa kecil remaja dulu.

✔ Anak lelaki suka bila dapat berjumpa dengan kawan-kawan ayah dan tahu pekerjaan apa yang kita buat.

✔ Anak lelaki suka kalau kita ajarkan mereka apa saja.
– membaiki sesuatu
– ajarkan subjek matematik
– ajar cara menyepak bola
– ajar main badminton
– ajar melompat

✔ Suka ikut ayahnya keluar rumah.
Bila keluar bersama ayah, umpama mereka mengembara bersama idola mereka.
Melihat dunia luar yang asing tetapi terasa sangat selamat ditemani oleh ayah yang pada mereka seorang pelindung yang hebat.

5 perkara ni jika ayah buat, ia umpama sedang menabung dalam tangki emosi anak.
Kita lelaki sibuk tak kira masa. Ada masa kita terlalu banyak kerja hakiki dan lambat balik ke rumah. Anak pula tertunggu di depan pintu, mengharap wajah si ayah sebelum dia tertidur.

Pada waktu sibuk beginilah tabungan kita tu diguna. Ketika anak ternanti-nanti itulah dia teringat momen indah bersama ayahnya. Dalam hati si kecil, dia faham ayahnya sibuk tapi tetap sayang padanya. Dan bila kita pulang, kita isi semula tabung tangki emosi tadi tu sebelum ia menjadi kering kontang.


“Ia Nombor Kegemaran & Simbolik Tempoh Percintaan Kami.” Terima Wang Hantaran RM77,777.77, Farah Nabilah Sah Bergelar Isteri

Tujuh tahun menjalin cinta, akhirnya pasangan sama cantik sama padan ini disatukan dalam satu majlis sederhana tapi meriah. Dengan sekali lafaz, Pelakon Titian Cinta, Farah Nabilah kini sah bergelar isteri kepada juruterbang Mohammed Amirul Yunus, kira-kira jam 9.04 malam semalam.

Majlis yang dihadiri keluarga terdekat menyaksikan pengantin perempuan menerima mas kahwin RM1000, tujuh dulang hantaran berbalas jumlah sama dan wang hantaran bernilai RM77,777.77.

Pasangan berkenaan dinikahkan bapa pengantin perempuan, Datuk Saipuddin Ahmad, dengan disaksikan Penolong Pendaftar Perkahwinan, Daerah Petaling,
Terdahulu pada majlis sama, pasangan ini turut melangsungkan pertunangan.
“Alhamdulillah permulaan fasa dan tanggungjawab baru untuk saya dan suami. Moga semuanya dapat dipermudahkan.
“Saya mengambil angka tujuh untuk nilai wang hantaran itu kerana ia nombor kegemaran. Tak sangka, nombor tujuh itu juga simbolik tempoh percintaan kami,” kata Farah usai selesai majlis nikah.

Pemenang trofi Artis Baharu Wanita Popular, Anugerah Bintang Popular BH (ABPBH) Ke-31berkata sepanjang tempoh bercinta, suami cekal dalam usaha memenangi hatinya.
“Hubungan saya dan Amirul sebenarnya dijalin secara jarak jauh kerana komitmen kerjaya. Saya sibuk dengan komitmen seni, manakala dia pula memenuhi tuntutan tugasnya sebagai juruterbang termasuk yang memerlukan dia selalu berada di luar negara.
“Maka, apa yang boleh mengikatkan kami untuk terus yakin dan setia pada hubungan percintaan dibina adalah kepercayaan antara satu sama lain.
“Satu perkara yang menyenangkan saya ialah sikapnya yang pandai mengambil hati,” katanya.

Pasangan itu bakal diraikan dalam dua majlis resepsi iaitu sebelah pengantin perempuan pada 21 Disember, disusuli 28 Disember untuk sebelah pengantin lelaki. Mereka juga bakal diraikan dalam satu lagi majlis pada 5 Januari depan.
Pasangan ini juga menjadi artis pertama yang kisah perkahwinan mereka dipaparkan di portal Mahligai Cinta.

Sumber: Berita Harian


“Tak Pernah Tinggi Suara Atau Keluar Kata Kesat” Bersemut Ucapan Anniversary Aaron Aziz Untuk Isteri!

Sempena ulang tahun perkahwinan yang ke-19, Datuk Aaron Aziz menitipkan ucapan indah khas buat isterinya Datin Diyana Halik di laman Instagram baru-baru ini.

Sambil menyatakan rasa syukur kerana bahtera yang dibina harmoni bahagia, Aaron turut berkongsi keperibadian baik isteri terhadapnya.

“Tabarakallah. Alhamdulillah Segala puji bagiMu ya Allah. Jodohkan saya hambaMu yang bernama @diyanahalik. Seorang isteri dan ibu yang sangat penyayang, lemah lembut dan tak pernah selama 19 tahun sebagai suami isteri dia tinggi suara atau keluar kata kata kesat.

“Thank you Dar (Darling) for loving me. Don’t know what Ill be if ALLAH hadn’t sent you to me. Please forgive my ugly edit untuk cover aurat Isteri saya. HAPPY 19th Anniversary sayang. Love you always n forever,” tulisnya pada ruangan kapsyen.

Meninjau di ruangan komen, perkongsian indah tersebut mendapat perhatian peminat dan rata-ratanya turut mendoakan yang baik buat Aaron seisi keluarga.

Untuk rekod, Aaron mendirikan rumah tangga bersama Diyana pada tahun 2003 dan dikuniakan tiga cahaya mata.


Rahsia Kekal Sihat & Cergas Yang Ramai Tak Tahu. Hanya Minum Air Rendaman Kacang Bendi Setiap Hari. Kulit Pun Lebih Lembut!

Sayur hijau ini bukan sahaja enak dimakan malah ia juga sangat bermanfaat untuk kesihatan diri. Antaranya adalah membantu merawat kencing manis dan selain mengekalkan keremajaan kerana sayur bendi mengandungi antioksidan.

Pengguna Facebook, Mayee Nazrich berkongsi khasiat kacang bendi setelah melihat seorang datuk berusia 86 tahun masih kuat dan cergas mengerjakan hasil tanaman. Ini rahsianya yang perlu anda tahu dan cuba untuk kekal sihat dan cergas.

Atuk ini mampu mengerjakan hasil ternakan dan ladang seluas 5 hektar. Malah, dia juga tiada sebarang penyakit sejak mengamalkan minuman air rendaman bendi sejak berusia 30 tahun lagi.

Banyak khasiat dan kelebihan pada kacang bendi ini dan tidak ramai antara kita yang tahu terdapat 16 keistimewaan kacang bendi.

untuk tujuan ini, anda hanya memerlukan 2 batang bendi dihiris kecil dan direndam dalam air putih. Amalkan dalam masa 2 minggu untuk melihat kesan yang menakjubkan.

Selamat mencuba.


Suka Mengopi? Hati-Hati Bila Berlebihan Boleh Dapat Serangan Jantung.

Bagi ‘hantu’ kopi, hidup tak tenang kalau satu hari tak dapat minum kopi.

Rasa gelisah dalam diri bila dalam badan tak ada kafien.

Minum minuman jenis ini sebenarnya banyak khasiat, cuma berlebihan boleh undang serangan jantung! Sangat bahaya.

Jadi menerusi perkongsian Dr Rizal Abu Bakar menjelaskan lebih lanjut mengenai minuman berkafien ini.

Yang rebah dan mati setelah minum minumam berkafein.

Masatu dia berada di sekolah. Gempar satu negara.

Hasil siasatan mendapati, remaja malang itu membedal 3 jenis minuman berkafein dalam jarak 2 jam.

Seorang pengopi tegar. Ibubapanya bersuara.
.
Gemar minum cafe latte yang dibeli di kedai maskot badut.
.
Gemar minum air bergas jenama embun gunung sebagai minuman harian.
.
Gemar menelan energy drinks raksasa. Air putih jarang minum.
.
Ramai fikir kafein ni hanya ada dalam kopi.
.
Inilah pentingnya ilmu nutrisi. Supaya tak memperbodoh diri.
.
Koroner yang membuat autopsy sahkan kematian berpunca dari ‘caffeine induced cardiac arrest’.
.
Bahasa mudahnya adalah kegagalan jantung berpunca dari kafein.
.
Menyebabkan serangan jantung mengejut.
.
Menakutkan bukan?
.
Ada juga kes ramai meninggal mengejut selepas bersukan.
.
Memang benar.
.
Ajal dan maut itu di tangan-Nya tapi nak ke meninggal dalam keadaan sebegitu?
.
Saya tertanya tanya berapa jumlah kafein yang selamat?
.
Kafein is not 100 percent a bad thing.
.
Jika diambil secara betul. Banyak khasiatnya pada diri.
.
Yang buruknya apabila ia diambil berlebihan. Melampaui tahap yang digariskan untuk manusia.
.
Ikut laporan WHO ialah 400mg sehari.
.
Ni kalau seminggu tu. Setiap hari check-in kedai wanita rambut panjang.
.
Kajian dimuat di jurnal saintifik Food and Chemical Technology juga beri angka yang sama.
.
Timbul persoalan lagi, betul ke ambil kafein sebabkan kematian?
.
Febuari lepas, satu kajian dimuat naik dalam Journal of Analytical Toxicology.
.
Kajian ke atas 51 kes kematian disebabkan pengambilan kafein berlebihan.
.
Ikut laporan mereka minum bersamaan dengan 30 cawan kopi dalam waktu yang singkat.
.
Moralnya, perlu tahu angka. Berapa yang kita ambil. Jarak masa apabila diambil.
.
1. Dalam secawan teh anggaran kafein ialah 53mg.
2. Kopi biasa 133mg kafein.
3. Latte keluaran syarikat ada gambar wanita rambut panjang150mg.
4. Kopi kedai kopi hipster sekitar 320mg kafein.
5. Minuman lembu ada tanduk sekitar 80mg kafein.
.
Yang mana satu kita ambil? Berpada dalam mengopi. Bersukat dalam mengeteh.

Sumber: Dr Rizal Abu Bakar


“Go Home” Irin Putri Kekal Tenang Pujuk Anak Autisme Habiskan Penggambaran

Dikurniakan seorang anak Autisme bukan satu kelemahan dan kekurangan bagi ibu bapa. Malah, ia adalah anugerah terindah dan amanah yang diberi oleh Allah SWT di dunia ini.

Ramai yang anggap anak autisme ini sekadar tahu bermain sahaja. Mereka pun ada kelebihan tersendiri yang mungkin tak ada pada orang lain.

Samalah dengan seorang personaliti televisyen dan pengacara TV3, Irin Putri yang juga memiliki anak syurga ini. Sebelum ini pun video yang memaparkan salah seorang anak lelakinya yang juga merupakan autisme hebat bermain piano.

Baru belasan tahun, puteranya Raees Aryan Ezmir kelihatan sangat mahir memainkan pelbagai lagu dengan menggunakan pianonya.

Memilik anak autisme juga perlu ada kesabaran yang tinggi kerana setiap daripada mereka ada ragam yang berbeza. Seperti Raeess yang baru-baru ini terlibat dalam proses penggambaran program Astro, Pa&Ma Playdate dikatakan sedikit terganggu.

Menerusi perkongsian video di Tik Tok oleh ibunya Irin, Raees kelihatan sedikit beremosi dan mahu segera pulang kerana sudah tak selesa berada di lokasi penggambaran tersebut.

“Bila rutin Raees terganggu dan dia dah lama sabar. Dapat jugak habis shoot walaupun struggle sikit,” tulisnya.

Meskipun begitu, Irin dan seluruh kru produksi yang terlibat berusaha memujuk Raees agar dapat menghabiskan kesemua babak dalam program itu.

Setelah beberapa percubaan memujuk, akhirnya Raees kembali tenang dan berjaya menghabiskan penggambaran dengan baik.

“Berjaya pujuk dan sempat habiskan scene dalam rumah”.

Meninjau ke ruangan komen, ternyata ramai netizen yang turut meluahkan rasa simpati dan sebak dengan keadaan Raees pada waktu itu.

Irin Putri juga mempunyai seorang lagi anak lelaki iaitu adik kepada Raees, Razeen Ayman.

Sumber: Tik Tok Irin Putri


“..Lelaki Yang Menumpang Rezeki Isteri” Hafiz Mahamad Hargai Pengorbanan Aina Saat Suka Duka

Baru-baru ini, usahawan dan influencer terkenal, Hafiz Mahamad meluahkan rasa syukur apabila dia telah berjaya merangkul pemenang utama Gempak Most Wanted Awards 2022 (GMWA22) dan anugerah Digital Influencer Tergempak.

Berikutan itu, Hafiz ada memuat naik satu perkongsian di laman Instagramnya, dia tidak menyangka sama sekali bakal menerima dua anugerah tersebut dan percaya rezeki yang diterimanya adalah hasil daripada menumpang rezeki isteri.

“Dua anugerah serentak semalam. Demi Allah, selama saya bersahabat dengan kamu di laman sosial. Tak terlintas niat saya untuk dibalas, dihargai dan lebih-lebih lagi menerima award.

“Jika ini ada lah rezeki, saya percaya. Ini adalah rezeki untuk “lelaki yang hanya menumpang rezeki isteri” dan awak semua,” ujarnya.

Bukan itu sahaja, Hafiz atau nama sebenarnya Abdul Hafiz Harisuddin Mahamad memaklumkan isterinya, Syafiqah Aina enggan naik ke pentas namun selepas Hafiz memaksa Aina untuk naik ke pentas sekali untuk menerima anugerah tersebut.

Dalam pada itu, dia menzahirkan ucapan terima kasih kepada pekerjanya yang selama ini memberi sokongan dan tulang belakang yang membantu berjaya sehingga ke tahap ini.

“Waktu naik ke pentas semalam, saya pimpin tangan isteri walaupun dari rumah lagi dia kata “abang jangan ajak sayang naik stage” nanti malu!

“Tidak Aina perlu ada. Sampai nafas terakhir, saya tak akan terima apa-apa anugerah tanpa dia ditepi, kerana saya malu. Biarlah semua ni kita rasa sama-sama.

“Untuk awak yang menyokong, terima kasih. Awak dah bahagiakan isteri & pasukan saya. Saya terhutang budi dan saya akan balas semuanya semampu yang boleh,” katanya.

Menjengah ke ruangan komen, rata-rata netizen meluahkan rasa sebak ketika melihat Hafiz menarik tangan isterinya untuk naik ke atas pentas menerima trofi tersebut. Malah, mereka juga tidak melepaskan peluang dalam menitipkan ucapan tahniah buat pasangan tersebut atas anugerah yang diterima oleh mereka.

Sumber : Instagram Hafiz Mahamad


“Terima Kasih Isteriku, Tugasmu Agak Berat Minggu Ini.” Achey Terharu Pengorbanan Isteri, Netizen Puji Patut Jadi Contoh

Tiada yang lebih membahagiakan bila mana mendapat pasangan yang cukup memahami. Barulah dikatakan berat sama dipikul ringan sama dijinjing.Demikian juga dengan pasangan suami isteri ini. Mereka cukup menyokong antara satu sama lain.
Dalam satu perkongsian di laman instagramnya, Achey mengucapkan terima kasih kepada isterinya yang tersayang, Anne atau nama Nor Hasanah Yahaya, kerana memahami apa yang sedang dilaluinya.
Tq (Terima kasih) isteri ku, tugasmu agak berat dalam minggu ini jaga anak, drive (memandu), dan persiapan semua diselesaikan dengan baik hanya untuk beri ruang aku melampiaskan rindu dan sedih sepuasnya pada sahabat buat seketika.

“InshaAllah kembali dengan perjuangan yang baru,” tulisnya sambil meninggalkan tanda pagar ‘kita baik ramai sayang’ dan ‘bocey’ pada ruangan kapsyennya.
Perrkongsian tersebut dimuat naik dengan sekeping gambar yang menunjukkan isteri Achey sedang mendukung anak mereka, Tiara Zinnirah ketika menziarah pusara Allahyarham Abam.


Orang ‘Tangan Panas’ Pun Dah Boleh Tanam Kunyit.  Syaratnya Follow Saja Cara!

Cuba bayangkan kalau anda ada menanam kunyit di rumah.  Tentu bila-bila masa boleh dituai daunnya untuk dijadikan bahan dalam masakan yang cukup menyelerakan.

Tak ada lagi istilah ‘tangan panas’,  semua boleh menanam kunyit jika ikut cara ni.

Hal ini telah dikongsi oleh Nurul ‘Izzah Zulkifli.  Ini katanya :

“Tapi ada sesuatu yang tidak mematahkan semangat saya mahu menanam. Psssstt.. banyak sebab antaranya, mahu yang segar dan organik, bebas racun serangga dan menjimatkan wang! Jadi, saya kongsikan sejenis tanaman mudah untuk anda!”

KUNYIT aka turmeric atau nama saintifiknya Curcuma Longa.!

Kunyit seperti yang diketahui ada banyak khasiatnya dan digunakan secara meluas dikalangan masyarakat Asia.

Turut dikenali sebagai salah satu ‘superfood’ yang berkesan sebagai anti-inflamasi dan antioksidan, ianya juga berguna sebagai anti-depressi, pewarna makanan dan daunnya sebagai ulam atau pembuka selera dalam masakan.

Ok, berbalik kepada tajuk kita.

Apa Yang Perlu Ada?
1. Bekas menanam.
Untuk permulaan, boleh gunakan botol plastik seperti air mineral atau bekas makanan. Tebukkan lubang di bahagian bawah botol mineral menggunakan paku atau drill. Saya gunakan pasu kecil dan bekas mineral Spritzer saiz 9.5ml sahaja.

2. Rizom aka tunas kunyit.
Ketika membeli kunyit, pilih bahagian yang telah bertunas.

3. Tanah.
Boleh didapati di banyak tempat. Lebih mudah jika dapatkan di nurseri yang berdekatan dengan tempat anda.

Cara Menanam
1. Penuhkan bekas menanam dengan 2/3 atau 3/4 bahagian tanah.
2. Letakkan rizom kunyit dengan tunas menghadap ke atas. kambus nipis sahaja.
3. Siram 2x sehari.
4. Setelah beberapa ketika, daun akan mula keluar dan sedia untuk digunakan.

Tip Tanam Kunyit
1. Gunakan air paip tadahan, air cuci ikan, atau air beras (yang boleh juga digunakan untuk mencuci muka).
2. Pastikan tanah lembab tetapi awas jangan biarkan air bertakung kerana ianya akan mereputkan ubi kunyit.
3. Posisikan bekas tanaman di tempat teduh dan tidak terlalu panas.

Bagaimana mahu mendapatkan ubi kunyit?
1. Apabila daun mulai menguning dan batang kunyit mulai kering, ianya petanda ubi kunyit telah matang.

2. Mudah sahaja, hanya korekkan keseluruhan tanaman termasuk bahagian akar.
3. Ambil bahagian yang diperlukan, bahagian yang bertunas boleh terus ditanam semula.

Cara penggunaan ubi kunyit
1. Cuci bersih dan rebus ubi kunyit.
2. Kupas dan buang kulit pada ubi kunyit
3. Jemur kering kunyit menggunakan tray.
4. Kunyit yang kering boleh dikisar halus dan disimpan sebagai serbuk kunyit di dalam bekas kedap udara.

Tips gardening di rumah.
1. Gunakan bekas tanaman dari jenis plastik: ‘reuse’ dan ‘recycle’.
2. Air siraman berupa air basuhan beras, ikan dan air hujan adalah sangat bagus. Siram anak pokok 2kali sehari menggunakan spray.
3. Baja dari kulit telur, kulit pisang, serbuk kopi dan serbuk teh adalah yang paling mudah didapati dari dapur anda.
4. Benih dan baja kompos boleh dibuat sendiri juga dari sisa dapur rumah anda.
5. Selawat dan bercakap yang positif. Bacaan :
‘La haula wala quwwata illabillahil ‘aliyyil ‘azim’
Tiada daya upayaku melainkan bantuanMu ya Allah..

Dari proses menanam hinggalah ke siraman, jangan lupa amalkan tips ini ye.

Mudahkan? Jom kita menanam.

sumber : Nurul ‘Izzah Zulkifli


Beri Sup Ayam, Itu Pun Ikhtiar Yang Bagus Redakan Selsema. Dr Ni Share Info!

Perkongsian daripada doktor ini boleh juga dijadikan ikhtiar dalam melegakan anak-anak yang tengah selsema.

Ini perkongsiannya.

Dari dulu lagi kalau Maryam Nafisah ni selsema biasanya saya akan observe je.

Kalau saya kena keluar atau tak ada kat rumah, saya akan ingatkan isteri supaya jangan bagi apa apa ubat kat dia. Siap mesej lagi punyalah nak remind punya pasal.

Bukan apa, kita mak ayah ni kadang bila risau sangat tengok anak tak sihat, cepat benar nak suap ubat. Kadang terlupa yang ubat selsema tu bahaya pada kanak kanak, lagi lagi budak bawah umur 2 tahun.

Mostly ubat selsema tu ada kandungan antihistamine. Kesan dia memanglah boleh buatkan hingus tu berkurang tapi yang tak bagusnya, boleh jugak menyebabkan anak berhenti bernafas!

Menakutkan betul bila ada anak kecil yang terpaksa dikejarkan ke Red Zone kerana silap beri ubat.

Sekejap bernafas, sekejap berhenti. Masa berhenti tu boleh nampak muka budak tu bertukar jadi kebiru-biruan sebab tak cukup oksigen!

Fuh!

Jadi apa kita boleh buat kalau anak selsema?

✅ Mula-mula kita tengok hingus anak tu. Kalau berwarna dan pekat lepas tu ada pulak demam tinggi, biasanya sebab jangkitan bakteria. Kes macam ni biar doktor periksa dulu sebelum bagi apa-apa rawatan.

✅ Tapi kalau hingus tu macam cairan jernih je dan demam pun tak ada, boleh jadi sebab virus je. Yang ni biasanya akan baik sendiri. Cuma anak memang akan tak selesa dan asyik meragam sebab dua dua belah hidungnya tersumbat.

✅ Jadi untuk bantu legakan hidung anak supaya dia dapat relax sikit, kita boleh gunakan normal saline nasal drop, nasal spray atau nasal aspirator.

Ataupun beri anak kita tu sup ayam. Itu pun ikhtiar yang bagus untuk bantu kurangkan ‘nasal congestion’ .

Selsema yang berpunca dari virus ni insyaAllah akan hilang sendiri walaupun tanpa antibiotik dan ubat selsema.

Dah tahu ni tolong kongsikan dengan pasangan masing-masing ya.


“Kadang Saya Terpaksa Tebalkan Muka…”-Hidup Dalam Kesempitan, Mohon Diberi Bantuan!

Pernahkah anda lalui situasi tersepit dalam kehidupan kerana kekurangan wang? Kisah kali ini mengenai sebuah keluarga yang dilanda kesusahan yang tidak dapat dielak kecuali dengan bantuan orang ramai. Kisah sebuah keluarga yang mengalami ziro wang.

Keluarga Nurie

Tersebutlah kisah seorang wanita yang dikenali sebagai Nurie Azzarina Noor Abdullah.

Nurie seorang suri rumah sepenuh masa dan mempunyai 4 orang anak. Bekalan makanan dan kewangan kini terputus habis.

“Dulu suami memang bekerja dan suami start tidak dapat kerja dari tahun 2020 sebab dia kerap masuk hospital. Dulu dia bekerja sendiri macam ambik order dari bank untuk tarik kereta orang yang tidak bayar. Gaji suami masa tu dalam RM800” kata Nurie

Suami Nurie tidak mampu bekerja sekarang oleh sebab penyakit yang dialaminya dan kekerapan mendapat rawatan di hospital.

Keadaan suaminya tidak bertambah baik malah semakin teruk disebabkan ususnya yang bocor bercampuran dengan najis dan air kencingnya sendiri.

Suaminya hanya bergantung kepada ubat untuk teruskan kehidupan dan adakalanya suami tidak dapat mengambil ubat kerana tiada wang.

Anak-anak Nurie pula yang berumur 13 tahun dan 14 tahun terpaksa ponteng sekolah berulang kali kerana kehabisan wang.

Bukan setakat duit belanja sekolah yang tidak mampu diberi, duit minyak untuk menghantar mereka ke sekolah pun tidak mencukupi.

Dimanakah saudara-mara keluarga Nurie?

Pada asalnya, keluarga Nurie dapat hidup dengan menggunakan pencen bapa mertua tetapi sudah habis sekarang.

Keluarga mertua tinggal di bawah bumbung yang sama bersama keluarga Nurie.

Bil api dan air keluarga Nurie dibayar oleh adik iparnya.

Jika anda tertanya-tanya kenapa saudara-mara keluarga Nurie tidak memberi bantuan yang lebih, bukan kerana sikap kedekut, tetapi saudara-maranya juga merupakan golongan yang susah.

Jadi keluarga Nurie pun tidak boleh meminta lebih kerana saudara-maranya perlu mengutamakan keluarga mereka sendiri.

“Kadang saya terpaksa tebalkan muka untuk berhutang demi membeli beras, makanan basah buat masak” kata Nurie

Bagaimanakah kami boleh bantu keluarga Nurie?

Kita sebagai rakyat boleh membantu keluarga Nurie dengan sumbangan.

Kalau anda tidak mampu beri sumbangan dalam bentuk wang, anda boleh menjalankan tanggungjawab anda sebagai netizen yang prihatin dengan mengongsikan kisah keluarga Nurie di platform media sosial anda.

“Saya mencuba nasib mohon bantuan dekat Marhaen saja dan andai bukan rezeki saya pun saya faham sebab situasi saya masih boleh ditanggung oleh pihak mertua biar pun hanya ala-ala kadar sahaja. Semoga ada Hamba Allah yang sudi merenungkan nasib saya dan keluarga dan saya doakan agar penderma-penderma sentiasa dimurahkan rezeki. InsyaAllah” kata Nurie

Terima Kasih.


‘75% Daripada Populasi Rakyat Malaysia Tidak Ada Simpanan Walau RM1000’.- Bank Negara Malaysia.

Sejak akhir-akhir ini,  heboh di media sosial dengan amaran dari Bank Dunia yang berkenaan krisis ekonomi global yang bakal melanda pada tahun depan iaitu 2023.

Menurut Bank Negara Malaysia, 75% daripada populasi rakyat Malaysia tidak miliki sebarang simpanan walau RM1000 sekalipun.

Menarik dengan perkongsian saudara, Azmil Azali yang menjelaskan bagaimana situasi itu berlaku. Seterusnya ikuti perkongsiannya

Macam mana boleh jadi begini, adakah wang rakyat Malaysia banyak habis dekat Honda ketam second hand recon dan RXZ?

Banyak alasan yang akan diberikan seperti gaji kecil, banyak komitmen dan harga barang serupa yahudi.

Tak boleh dinafikan semua itu betul sebab dah lah gaji kecik, kena bayar kereta, rumah, coway dan kad kredit.

Lepas tu harga makanan seperti ayam pun mahal, macam manalah nak cekau duit buat simpanan. Dah tukar kerajaan pun sama je, harga barang tetap tinggi dan ringgit makin jatuh.

Tapi sebenarnya, faktor utama kita tak dapat simpan duit adalah kerana pengurusan kewangan yang sangat lemah.

Dapat duit je habis dan sampai hujung bulan, kita termenung sendiri mengenangkan ke mana duit telah hilang. Jadi simpanlah duit walaupun RM1 sehari.

TIP EXTRA PENGURUSAN KEWANGAN

NASIHAT PAKAR KEWANGAN: Azizul Azli Ahmad

Jika dapat duit RM240k sebagai ganjaran persaraan. Jika usia kita sampai 75 tahun, kita ada hanya sebulan RM1000 untuk belanja hidup.

Rasanya tak cukup. Belum belanja anak anak yang masih belum habis sekolah.

Tak semua impian perlu dilaksanakan, adakala biarkan impian kekal jadi impian dari terpaksa bekerja bila bersara.


Suami  Ni Terhibur Bila Isteri ‘Punch Card’ Dengan Pelbagai Gaya Dalam CCTV!

Hidup sebagai suami isteri perlu ada gurau dan senda agar kekal bahagia selamanya. Selain itu antara rahsia kunci bahagia dan kerukunan rumah tangga, perlu keduanya saling percaya dan mempercayai antara satu sama lain.

Kadangkala sering juga berlaku selisih faham dalam hal keluar rumah bagi pihak suami mahu pun isteri.

Namun berbeza pula dengan video yang dikongsikan di TikTok yang memaparkan seorang wanita akan memberikan isyarat dan aksi di CCTV rumahnya setiap kali dia keluar dan pulang semula ke rumah.

Beri Isyarat

Menerusi video yang dikongsikan oleh suaminya di akaun TikTok @mohdhabibullah, berkongsi gelagat isterinya selepas dia melihat rakaman di CCTV rumahnya dengan kepsyen : “Pengaruh cartoon mana la dia ni buat gaya macam tu 🤣 ada sesape tahu tak ? bukan ape risau lama2 buat boleh terbang pulak dia tangan duk kepak2 macam tu 🤣 geram nya lahai 😘”

Difahamkan, isterinya itu akan membuat pelbagai gaya dan isyarat pada CCTV rumah mereka ketika dia mahu keluar dan selepas pulang.

Gelagat isterinya itu ternyata membuatkan si suami terhibur kerana pelbagai perangai yang ditunjukkan isterinya dan siapa sangka video tersebut telah pun ditonton 1.4M view dan mendapat pelbagai reaksi atau komen daripada netizen.

Meninjau di rungan komen rata-rata netizen turut memberikan pelbagai reaksi mengenai pasangan suami isteri tersebut.


Kereta Meletup: “Saya Bersama Dua Anak Berlari Sejauh 50 Meter Untuk Menyelamatkan Diri.”

Insiden kereta meletup dan terputus dua sehingga mengorbankan pemandunya dan melibatkan 5 buah kereta lain yang berada berhampiran dengannya.

Malang tidak berbau, tiada sangka kemalangan seperti ini boleh berlaku. Kejadian letupan yang kuat berlaku di Kampung Sireh, Kota Bharu kira-kira pukul 7 petang pada 21/5/2021 turut memberi kesan kepada kenderaan lain.

Menceritakan detik cemas puan Noor Asninda Zakaria, 39 antara mangsa dalam kejadian letupan itu melahirkan rasa syukur dapat menyelamatkan diri bersama dua anaknya.

“Saya bersama dua anak berlari sejauh 50 meter untuk menyelamatkan diri apabila salah sebuah kereta yang berada di belakang kami terbakar sebelum meletup.”

BERGEGAS KELUAR

Menurutnya lagi, ketika kejadian beliau memandu kenderaan utiliti sukan (SUV) Honda CRV, ketika berhenti di lampu isyarat, dan terlihat di cermin sisi terdapat kereta di belakang mereka terbakar dan terus meletup.

“Ketika letupan itu, kami masih berada di dalam kereta dan bergegar keluar dalam keadaan kelam kabut serta berkabus disebabkan kepulan asap kerana bimbang kereta lain pula akan meletup.”

LAUNG ALLAHUAKBAR

Dalam keadaan kelam kabut menyelamatkan diri, mereka melaungkan Allahuakbar akibat terkejut dengan apa yang dilihat di depan mata.

“Ketika berlari itu Muhammad Aiman tidak berhenti menyebut Allahuakbar kerana terkejut dengan insiden secara tiba-tiba itu,”

TRAUMA

Tidak dinafikan kejadian itu telah memberi impak kepada dirinya sehingga mengalami gangguan kesukaran untuk tidur ekoran masih trauma dengan insiden letupan itu.


Minum Air Herba Ini Sebelum Tidur, Esoknya Segala Toksin Dan Racun Dalam Tubuh Badan Akan Hilang.

Apabila badan mula rasa lesu dan tidak bertenaga, tentu dalaman badan tidak sihat. Ada pelbagai amalan yang boleh cuba. Ia termasuk petua ni hanya menggunakan bawang putih dan halia.

Bawang putih merupakan salah satu makanan sihat yang perlu anda amalkan sebagai rutin harian. Bawang putih kaya dengan vitamin, mineral, enzim yang diperlukan oleh tubuh badan serta mempunyai banyak manfaat dari sudut kesihatan.
.
Antara manfaat bawang putih adalah menewaskan setiap jenis jangkitan kerana bawang putih mempunyai kandungan anti bakteria yang kuat, melawan dan mencegah pelbagai jenis kanser, mengubati masalah pencernaan, menurunkan kadar kolestrol, dan meredakan selsema.
.
Bawang putih juga dapat membersihkan tubuh badan anda dari racun dan membantu anda menyelesaikan segala jenis penyakit yang anda hidapi. Berikut adalah cara-cara mengolah bawang putih untuk mengeluarkan racun dalam tubuh.
.
Potong beberapa hirisan bawang putih, kemudian tambahkan satu sudu air dan masukkan perahan air lemon dan kemudian anda boleh mula minum. Ulangi prosedur ini setiap hari dan minum banyak air setiap hari untuk menyingkirkan toksin-toksin dari tubuh badan serta mengubati pelbagai jenis penyakit.
Semoga perkongsian dpt membantu rakan2 yg lain…t.kasih..

Kredit: viral oh viral


6 Kaedah Paling Mudah Nak Cuci Rumah, Tak Perlu Sental Dah. Lantai Pun Confirm Licin.

Hujung minggu ni lah masa untuk kita mengemas rumah. Selain mendapatkan khidmat upah orang cuci rumah, ada juga antara kita lebih suka mengemas sendiri rumah. Puas hati bila kemas sendiri!

Ikut cara ni, kemas rumah tapi tak perlu nak sental hingga sakit-sakit bandan. Ikuti perkongsian ni.

Tips cuci rumah dengan cara yg paling ohsem untuk mommy!

1. Nak kilatkan lantai rumah sekilat²nya!
Pencuci lantai mix dgn cuka & air panas pastu mop lah lantai tu mcm biasa…

2. Nak bagi habuk tak senang lekat dekat perabot??
Lap perabot² pakai softener pakaian dgn kadar 1:10.. 1 penutup softener dgn 10 cawan air…air putihh yer…bukan air sirappp atau air kopi .

3. Nak bagi rumah bau harum melekat²…mix softener dengan cuka then sprayy laa umah u olss macam pewangi jenama² terkenal tu…spray kat langsir²…dan sofa² jenis fabrik…bau wangi akan tahan lamaaaaaaa…

4. Nak cuci bilah kipas siling yang berhabuk, korunks boleh guna sarung bantal terpakai. Basahkan kemudian sarung bilah kipas tu. Tarik perlahan-lahan. Habuk tak berselerak & berterbangan. Semua masuk dalam sarung bantal tu. Cuci & lap bilah seterusnya.

5. Nak bersihkan lantai bilik air supaya berkilat. Senang sangat tau,campuran 3:1 (3 sudu baking soda + satu cawan air) siram campuran baking soda atas lantai, biarkan dalam 30 minit. Lepas tu sental & cuci macam biasa.

6. Oven yang kotor dengan percikan kotoran boleh dibersihkan dengan campuran soda bikarbonat + air. Campuran tersebut tuang kat tempat yg terkena kotoran. Biarkan sekejap. Lepas tu boleh kikis kotoran tebal & lap macam biasa dengan air bersih. Berkilattt youuu

Okayyyy jom buattt sekaranggg….!!

Kredit: Ika Azman


“Kalau Jumpa Allah Pun Kita Harus Sentiasa Kemas,Cantik Dan Dalam Keadaan Bersih Dan Selesa.”- Datin Rebecca

Bahagianya sebuah keluarga apabila rumahtangga itu disinari oleh amalan ibadahnya. Begitu juga dengan pelakon dan usahawan Datin Rebecca Nur Al-Islam yang memuat naik gambarnya dengan pakaian lengkap solat sehingga menarik perhatian netizennya.

Beliau juga menyentuh mengenai sejadah yang menarik hatinya. Dan beranggapan, bahawa kena berpakaian cantik apabila ‘mengadap’ Allah.

“Salam Magrib And Selamat BerBuka Puasa Everyone Mummy Becca Jatuh Cinta Betul Dgn Sejadah Cantik Ni,Sgt2 Tebal,Lembut Dan Cantik Sgt2…”

“Kalau Jumpa Org Kita Nak Cantik2 Dan Selesa kan??? Kalau Jumpa Allah Pun Kita Harus Sentiasa Kemas,Cantik Dan Dalam Keadaan Bersih Dan Selesa….”

“Sapa Minat Dgn Sejadah Ni Uolsss boleh Whatsapp Atau DM anak Bujang @ayyum96 Dia Ada Jual Sejadah Cantik Ni,”

“Murah Sgt2 And The Best Rasa Nak Duduk lama2 Atas Sejadah tu The best lagi Macam Macam Warna ada,Dengar2 Lebih 10 Warna ada,” tulisnya.

Dalam pada itu, para peminatnya menyokong pandangan yang disampaikan dalam instagramnya.


Jangan Kecewakan Hati Wanita Yang Ada Dengan Kita. Hargai & Luangkan Masa Untuk Meraikan Mereka, Kerana Bukan Selamanya Akan Ada Di Sisi Kita

Wanita adalah pelengkap dalam kehidupan seorang lelaki. Sanggup berkorban apa saja demi melihat orang yang disayangi hidup bahagia.

WANITA TERAGUNG

“Di sebalik semua lelaki di dunia..Pastinya ..didukung seorang wanita..Dia berkorban untuk..Memberi yang mampu..Demi insan yang disanjung dalam hidup.. “

Kita tak boleh nafikan, dalam hidup kita sentiasa di bayangi dengan “wanita”. Dari hari pertama kejadian kita ada dalam rahim seorang wanita..menumpang selama 9 bulan 10 hari di sana.

Bila menerjah ke dunia, susu pertama kita dari seorang wanita. Wanita ini juga yang berkorban nyawa untuk lahirkan kita ke dunia. Bersengkang mata menjaga kita dari hari pertama kita lahir hingga kini.

Bila dah besar..sakit kita cari mak..happy kita cari gilrfriend/bini. Kita kecewa call mak..kita gembira kita call gilrfriend/bini. Tapi mak tetap setia ada untuk dengar segala rintihan kita.

Namun brother, hidup kita tetap dikelilingi seorang wanita, yang bergelar ibu, bergelar kakak, bergelar isteri, bergelar teman dan juga bergelar adik. Dalam kehidupan kita mesti ada wanita disisi.

Seorang lelaki tidak boleh menafikan yang kejayaan kita hari ini didokong oleh seorang wanita. Berjaya kita hari ini jasa seorang ibu yang berkorban segalanya membesar kan kita.

Tinggi nya kita sekarang atas sokongan tak henti henti seorang yang bergelar isteri. Berusaha kita hari ini atas semangat dari seorang kakak/adik perempuan kita.

Namun apa yang dipinta oleh seorang wanita dari seorang lelaki yang di hormati mereka? Adakah layanan bak sang Permaisuri? Atau layanan ibarat di dalam syurga? Hiasan emas berlian bak putri raja?

“Tenangkan hatinya bila resah…Setia didalam ceria dan gundah…Itulah saja balasan diminta
Seorang wanita”

– Petikan lirik : KRU : Wanita –

Tidak wahai lelaki teragung sekalian, bukan itu yang dipinta seorang wanita dari kita. Mereka hanya dambakan kita ada disetiap saat duka gembira depa. Depa nak kita sentiasa menjadi penyejuk hati mereka dikala gundah.

Bukan layanan istimewa, bukan emas berjuta yang dipinta. Hanya secebis ruang dihati kita untuk mereka singgah dan bersemayam. Tunjuk kan lah kasih sayang kita pada mereka.

Wanita ni memang tak lari dari emosi, dari rajukan, dari keluhan. Namun bukan sengaja atau tanpa sebab mereka begitu. Selalunya, mungkin kita terlepas pandang apa yang di pinta oleh hati seorang wanita.

Macam kakak saya, ada masa mood dia swing, tiba tiba nak marah tiba tiba sedih tiba tiba emosi. Tapi saya tak kisah pon, dah nama pon wanita memang tak lari dari sifat tu. Tapi kita sakit ke, putus cinta ke, tgh bercinta ke, kecewa, dia tetap ada jadi pendengar terbaik.

Masih saya ingat kata kata arwah emak saya, ” mak bukan nak harta korang, mak dapat lihat korang berjaya pon dah cukup”. Kata kata ni membuatkan setiap kali saya merangkul kejayaan. Saya nampak wajah mak saya sedang tersenyum bangga melihat saya.

Selalu saya berkata dalam hati ” kan best kalau mak ada lagi “. Tapi hakikat nya dia telah tiada. Allah pinjam kan ibu saya sementara sahaja. Namun kenangan dan didikan dari “wanita” ini yang menjadikan siapa saya sekarang.

Jangan kecewakan setiap hati wanita yang ada dengan kita. Hargai mereka masa mereka masih bersama kita. Luangkan masa untuk meraikan mereka. Kerana kita bukan selamanya ada mereka di sisi kita.

Pada yang masih mempunyai emak, santuni mereka, belai lah mereka selama mereka bernyawa. Kerana bila tiada seorang yang bergelar ibu disisi, maka hilang lah satu keberkatan dunia yang Allah pinjamkan pada kita. ” DOA SEORANG IBU ” .

Hargai wanita, kerana mereka lah cahaya hidup kita. Semoga perkongsian ini memberi manfaat pada semua.


Bukan Senang Nak Kekal Bermotivasi Ketika Berdiet, Tu Sebab Dietitian Ni Kongsi Rahsianya!

Boleh dikatakan ramai juga yang cuba ingin berdiet bila terasa berat badan semakin bertambah.

Pun begitu, sering juga gagal untuk kekal konsisten dalam berdiet walaupun hasrat di peringkat awalnya menggunung tinggi.

Kenapa ianya boleh berlaku dan bagaimana pula cara dan rahsianya untuk kekal positif untuk berdiet?

Nak tahu jawapannya, jom kita baca perkongsian daripada seorang dietitian ini. Semoga ianya bermanfaat.

Masih ramai tak tahu cara nak pastikan kita boleh kekal motivasi dalam pemakanan sihat.

Apa-apa diet yang kita buat sekalipun, jika tidak dapat kekal lama, jadi sia-sia.

Antara tips untuk kekal motivasi dalam berdiet.

Be realistic.Kita perlu had kan pengambilan makanan yang tinggi kalori jika kita masih berbadan besar dan mahu turunkan berat tetapi sekeping dua chipsmore tidak merosakkan seluruh diet anda.

Realistic akan jadikan kita lebih lama dalam proses ini. Ia bukan proses yang sempurna tapi kita belajar setiap hari.

Sederhanakan pengambilan kanji, protein dan lemak. Ambil tak salah tapi tahu ‘sederhana’ itu banyak mana. Ilmu penting.

Sentiasa pujuk diri dan katakan ” it’s ok untuk tidak makan berlebihan walaupun majlis dan buffet”. Tidak rugi tak makan banyak dalam majlis free. Kecuali memang anda yang bayar mahal untuk makan di buffet mewah.

Fikirkan kesihatan diri dan takutlah jika anda kena ambil ubat dalam usia muda. Kalau dah berumur pun tak semestinya hidup dengan ubat kan? Kita boleh berubah dan ‘kawal’ masa depan. Allah dah kata, siapa berusaha , dia dapat.

Make it simple. Sederhanakan makan, sederhana senaman. Konsisten. Titik.

Keep your diet simple,
Keep your exercise simple,
Consistent with both.

Seronok juga ye kalau kita dapat realisasikan cita-cita anak kita. Mungkin dah besar nanti ada yang nak jadi polis, askar, nurse, peguam dan macam-macam lagi lah. Semua boleh!


“Puasa Aku Dah Tak Sunyi Lagi” 4 Tahun Puasa Seorang Diri, Sebak Perkongsian SuperDaddy Ni!

Kebahagiaan yang kita kecapi kini tak selamanya ada bersama kita. Suatu saat nanti, orang yang paling kita sayangi pasti akan meninggalkan kita terutamanya pasangan hidup kita.

Jadi, yang mana masih diberi kesempatan untuk bersama yang tersayang, hargai setiap detik bersama sebaiknya terutamanya kini pada bulan ramadan, luang masa bersama dalam beribadah kerana kelak hanya kenangan menjadi pengubat di kala hati merindu.

Situasi ini dapat dikaitkan dan dirasai melalui perkongsian selebriti sosial media, Khairul Abdullah iaitu ayah kepada 3 orang anak. Jom ikuti perkongsiannya.

Selepas isteri takde, aku berpuasa seorang diri. Anak-anak semua masih kecil sangat waktu tu. Si baby baru setahun lebih waktu first puasa tu.

Sahur seorang diri, sunyi yakmat dapur aku waktu tu. Aku minum dan makan kurma sahaja hampir setiap hari.

Berbuka pun ala kadar, apa sahaja yang aku sempat masak maka itulah aku makan. Atau apa sahaja yang aku masak untuk anak-anak itulah yang aku makan buat berbuka. Bazar ramadan memang tak jejak langsunglah.

4 tahun gitu. Sunyi sungguh puasa aku.

Paling syahdu sekali waktu sahurlah. Dah ler suasana sunyi sepi, kau seorang jer terkebil-kebil kat dapur tu. Yelah 15 tahun puasa bersama isteri, tiba-tiba tinggal seorang, sunyi tak tau nak cakap.

Tahun ke-5 ni best sikit, dah tak sunyi dah.

Anak-anak dah pandai puasa. At least yang sulung tu puasa penuh. Yang adik-adik dia pun puasa sampai tengahari dan sampai lewat petang juga. So exited aku nak berbuka dengan diorang. Aku suruh dia cakap nak makan apa sahaja, aku akan buat atau aku order.
Sahur pun sama, apa sahaja nak makan aku akan buat. Seronok tengok anak makan bersungguh-sungguh.

Meriah balik meja makan dan dapur aku puasa kali ini. Puasa aku dah tak sunyi lagi.


Nak Anak Jadi Cemerlang, Kena Ucap Kata-Kata Positif. Ini 20 Ucapan Yang Ibu Bapa Kena Tahu

Kata-kata yang terucap dari mulut mak ayah akan meninggalkan kesan dalam diri anak-anak. Tidak kira sama ada ayat positif mahupun negatif.

Penggunaan ayat positif kepada anak-anak akan menjadikan mereka lebih bersemangat, rasa lebih disayangi dan dihargai. Malah mereka juga akan belajar untuk mengamalkannya bila bercakap dengan orang lain.

Berikut disenaraikan beberapa contoh ayat-ayat positif yang perlu kita sebut selalu kepada anak-anak.

1. Semua orang sayang kamu.
2. Ibu sayang kamu.
3. Bila kita jauh, ibu rindu kamu.
4. Bila kamu ada, ibu rasa seronok.
5. Ibu akan buat apa saja untuk lindungi kamu.
6. Bila ibu larang buat sesuatu, itu untuk keselamatan kamu.
7. Ibu percaya kamu.
8. Ibu yakin kamu boleh buat.
9. Idea kamu sangat bagus.
10. Ibu bangga dengan kamu.
11. Kamu boleh buat pilihan yang mana kamu nak.
12. Kamu dah pandai bezakan buruk dan baik.
13. Kamu kuat, ibu yakin.
14. Kamu anak yang baik.
15. Kamu abang/kakak/adik yang penyayang.
16. Terima kasih, kamu dah tolong ibu.
17. Ibu nampak kamu dah usaha setiap hari.
18. Ibu suka bila kamu kongsi tentang hal yang kamu fikir.
19. Seronok buat aktiviti dengan kamu tadi.
20. Kamu anak ibu yang cantik/hensem.

Makin kerap kita mak ayah sebut ayat-ayat positif ni pada anak-anak, makin kuranglah perkataan negatif yang terkeluar dari mulut kita. Anak-anak pun akan membesar dengan keyakinan diri yang tinggi serta lebih positif.

Jomlah kita amalkan sama-sama.

Sumber: FB Effy Sueffy


Awas! Terlalu Cemburu Boleh Memusnahkan Rumah Tangga Yang Telah Lama Dibina.

Ramai orang menyifatkan cemburu itu merupakan tanda sayang, namun jika semua perilaku pasangan diperhatikan dan pasangan rasa dikongkong, adakah ianya masih boleh disebut sebagai sayang?

Sikap terlalu cemburu bukan sahaja dikaitkan dengan rasa tidak selamat dan takut, malah boleh membuatkan pasangan berasa kurang senang serta berasa tertekan memikirkan dirinya sentiasa dikawal ketat dan tidak bebas bergerak.

Jika seseorang itu mempunyai pasangan yang terlalu cemburu, berkemungkinan peluang keluar bersama rakan selepas waktu pejabat atau sekadar bertemu rakan lama pasti akan menimbulkan masalah besar buat individu tersebut.

Berkemungkinan juga pasangan akan mengekori untuk memastikan apakah anda benar – benar bertemu rakan lama. Tidak mustahil juga dia akan muncul di depan pasangannya dan menyuruh untuk pulang.

Seperti pasangan artis tanah air, Faezah Elai dan Heykal Hanifah juga mempunyai waktu tertentu di mana timbul perasaan cemburu terhadap satu sama lain. Tetapi bagi pasangan ini, soal cemburu bukanlah menjadi satu masalah kerana mereka beranggapan sifat cemburu tersebut itu normal dan mengganggap itu sebagai rasa cinta dan sayang antara satu sama lain.

“He is so ok with this video cause he prefer the entire world to know. Dia punya terkejut tu sambil riang ria dlm hati. He himself posted this video on his IG.

“So, stop with this “tk baik bukak aib”. Jealousy between husband and wife is normal!
Yg tk normal klu husband cemburu ngan janda rumah sebelah. Haaa tu baru aib.
Happy Father’s Day to all Fathers in the world.” Kata Faezah Elai melalui video posting keterangannya di Instagram.

Tambah beliau, apabila suaminya tiada di rumah, beliau tidak akan keluar rumah dengan penampilan yang cantik dan keluar lepak bersama rakan – rakan. Faezah Elai hanya akan keluar untuk menghantar anak ke sekolah dan membeli barang runcit sahaja kerana beliau tahu suaminya, Heykal Hanifah mempunyai sifat cemburu.

Sifat cemburu perlulah dikawal, jangan sampai sifat terlalu cemburu itu memusnahkan rumah tangga yang telah dibina bertahun lamanya. Setiap pasangan juga haruslah bijak mencari solusi agar pasangan tidak berasa cemburu antara satu smaa lain.

Sumber: Instagram Faezah Elai

Baca artikel menarik lain di sini:


Air Nabeez Minuman Sunnah Super Ohsem Untuk Kekal Bertenaga. Bantu Buang Toksin Dalam Badan, Baik Juga Untuk Pencernaan!

Esok semua umat Islam akan berpuasa. Selain menyediakan kelengkapan bahan-bahan kering yang mencukupi untuk dimasak, pastikan juga ibu-ibu sudah melakukan persediaan lebih awal terutama untuk menguruskan waktu bersahur dan mempersiapkan anak-anak.

Untuk membantu anak-anak kekal bertenaga ketika berpuasa, anda bolehlah menyediakan air Nabeez, air sunnah yang diamalkan oleh Nabi Muhammad SAW ketika berpuasa.

Dikatakan air ini bukan hanya baik untuk kesihatan, bahkan juga buat perut mampu bertahan lebih lama sepanjang hari ketika berpuasa. Pastinya ia adalah cara terbaik untuk anak-anak serta seluruh isi keluarga.

Ni minuman favorite nabi Muhammad saw tau. Kalau dah favorite nabi, mesti la memang bebetul bagus kan?

Air nabeez ni berakali. Boleh BANTU buang asid dari perut dan sistem pencernaan. Pastu, boleh singkirkan toksin dari badan.

Air yang tinggi fiber ni boleh tambah tenaga, bantu sistem penghadaman, kuatkan daya ingatan, bantu sistem limpa ngan hati, hilangkan sakit tekak.

Bagus gak untuk pesakit ARTHRITIS dan GOUT.

Untuk orang LELAKI, kalau amalkan, bagus untuk prostat.

Eh, memang banyak bebenor la khasiat dia. Senang cakap mudah paham; air ni macam DETOX

Nak buat pun senang yakmat. Tak yah masak, tak yah rebus rebus. Lepas Isyak, rendam agak agak 100gm kurma atau 100gm kismis dalam 1 liter air.

Kurma paling bagus, opkos la kurma nabi; AJWA. Tapi boleh jek gunakan kurma lain. Yang penting, guna buah kurma, bukan rempah kurma.

Kalau kismis try carik manaqqa (warna kuning). Tu lagi bagus dari yang hitam.

Kak Bib guna guna 3 biji kurma untuk satu gelas air. Bagus kalau guna angka ganjil la kan. Kalau kismis, agak agak segenggam. Guna tangan korang, jangan tangan anak yang umur 2 tahun tu pulak.

Pastu, jangan lupa tutup gelas tu. Biar semalaman atau agak agak 12 jam. Guna air biasa jek, bukan air panas. Lagi satu, jangan campur kurma ngan kismis. Pilih salah satu idaman kalbu.

Ni sebab Nabi tak kasi kita campur kurma ngan kismid tu sama sama. Kalau Ikut kajian sains yang Kak Bib jumpa, gabungan gas yang kurma ngan kismis ni keluar kan bila kita rendam, boleh mudaratkan badan.

Besok pagi pagi, keluarkan la kurma tu. Pastu, kacau, minum. Kurma tu boleh jek kita makan gitu atau kalau korang rajin, blend ngan air nabeez dan minum.

Kalau nak minum malam, boleh rendam waktu pagi.

Minum ni LEPAS MAKAN DAGING pun bagus tau. Sebab air nabeez boleh bantu kita digest heavy food (mencerna makanan).

Tapi ingat. Jangan minum air nabeez yang dah masuk 2~3 hari. Ini sebab air tu biasanya dah masuk proses penapaian (fermentation) untuk jadi arak.

Nak lebih selamat, simpan dalam peti sejuk. Jadi air nabeez tak mudah rosak.
.
.
‘Abdullah r.a berkata; aku mendengar Sufyan bertanya tentang nabeez, Nabi menjawab;
‘buat lah di malam hari dan minum ketika pagi’
(Hadis sahih dari Sunan an Nasa’ai vol 6, buku 51, Hadith 5745)

Abu Qatada r.a meriwayatkan bahawa ayahnya mendengar Nabi berkata;
‘Jgn menyediakan nabeez dengan mencampurkan kurma separuh masak dan kurma yg tekaj masak bersama sama, dan jangan mencampurkan anggur(kismis) dan kurma bersama tetapi hendaklah di lakukan secara berasingan’
(Sahih Muslim Book 23 Hadith 4904)

Ibn Abbas r.a meriwayatkan bahawa nabeez yang disediakan untuk Nabi saw akan di minum oleh baginda pada hari tersebut, sehari selepasnya dan sehari berikutnya. Pada petang hari ketiga, baginda akan minum dan memberi kepada sahabat nya. Baki air tersebut akan di buang.
(Sahih Muslim Book 23 Hadith 4974)

Selamat mencuba.


“Terharu & Teruja Sebab Saya Ibu Yang Memperjuangkan Bf Anak Secara Exclusive’ Memey Dilantik Ikon Penyusuan Susu Ibu 2020

Ibu muda ini memang seorang yang mementingkan penyusuan susu ibu kepada anak-anaknya. Tidak hairanlah apabila dia dilantik menjadi Ikon Penyusuan 2020. Sememangnya Memey Suhaiza sangat layak menerima pengiktirafan itu memandangkan ketiga-tiga anaknya hanya minum susu dari bayi sehingga besar.
Menurut Memey, pelantikan itu juga adalah untuk mewakili ibu-ibu lain yang berjuang memberikan susu ibu kepada anak-anak mereka.
Assalammualaikum…
Salam jumaat
Semoga hari ni hari yg baik utk kita semua
Mummy nak share berita gembira..
Sbb mummy excited… beberapa hari lepas mummy dapat Dm & whatsapp yg mengatakan lantik mummy sebagai ikon penyusuan 2020..
Rasa terharu n teruja sbb saya adalah ibu yg memperjuangkan Bf anak secara exclusive…

Alhamdulillah…dgn izin Allah… rezeki anak 3..
Terima kasih sgt .. sgt sy hargai utk perlantikan ini…
Saya dah melalui journey Bf ni dari 2013 sampailah sekarang… tanpa henti,bermula awishz,kikim & now mikayla..
All the best utk ibu2 bf & bakal2 ibu…
Yg paling penting kunci utama adalah set minda kita utk sentiasa POSITIF..
Byk dugaan & cabarannya.. tapi klu kita kekal positif.. inshaAllah kita boleh